qundao/data-zh-poetry huggingface dataset:
史记三十六首·《高帝纪》
作者：郑学醇
朝代：明

亲提三尺抚山河，汉帝归来猛气多。何事不禁游子恨，酒酣犹倚大风歌。文帝当年惠爱深，绨袍恭俭本真心。露台亦是观氛祲，犹为穷民惜百金。梁王旧苑宋城东，万乘旌旗比汉宫。宾客豪华终寂寞，平台脩竹但秋风。馆娃宫毁月轮欹，歌舞偏令霸业亏。纵使图存留一旅，甬东无地著西施。嬴秦世德自飞兼，八百岐周地总兼。直以富强成帝业，岂知豪杰在闾阎。三晋当年各拜侯，王纲纽解竟难收。山东连师凭谁在，容易强秦并二周。芒砀山前气结龙，干戈天地各争雄。尽收人杰摧强楚，倡义谁知是董公。清宵月晕几重围，参毕微茫澹曙晖。十万健儿齐彀弩，平城初拥翠华归。殿上欢呼击柱时，叔孙初起汉朝仪。周官典礼应犹在，绵蕞何须野外为。天马遥从异域归，乐歌宣奏汉廷威。当时中尉披忠谠，何事平津动杀机。汉帝雍郊五畤祠，夜通权火树灵旗。祥麟宝鼎皆符瑞，万岁君王正受釐。河水潺湲瓠子通，宣房堤上作新宫。千秋梁楚皆平土，长忆玄圭锡禹功。三亭南逐使车尘，客子西来却柄秦。世上莫论恩怨事，绨袍应念旧交贫。翩翩公子赵平原，漫有三千客在门。上党未归秦将出，长平何限国殇魂。献璧相如亦壮哉，秦廷相顾重裴徊。渑池莫问谁强弱，羸得君王击缶来。力破齐城七十馀，乐生才略好谁如。功名自昔难终始，去国彷徨只报书。欲劫强秦事已难，可怜骈死为燕丹。美人玉腕将军首，恨满西风易水寒。结好宁论百镒金，此生然诺为谁深。濮阳仗剑酬知己，不负穷交一片心。呜咽歌中薤露晞，田横宾客世间稀。可怜王蠋捐生日，七十馀城只布衣。枫树潇潇汩水深，宗臣眷顾意何深。强秦反覆重诒楚，谋国何人竭寸心。日落烟生楚水昏，不堪南望独销魂。长沙召去游梁苑，宣室空劳赐对恩。辽阳东望尽临洮，万里风烟戌垒高。城窟未堙秦祚改，不知亭幛为谁劳。故国恩深五世馀，强秦回首已丘墟。东风阳武惊尘起，犹似韩椎击副车。丛祠篝火作狐鸣，垄卒凭妖亦树兵。百二山河终瓦解，不须闾左戍长城。慷慨休论百战功，楚歌声散阵云空。英雄失势谁相恋，惟有虞姬在帐中。落魄高阳旧酒徒，一冠仄注笑谈粗。匆匆早据陈留粟，曾见良平此画无。平齐覆赵挠强楚，世上功高责报难。淮水潇潇秋日莫，王孙应忆钓鱼竿。厚重何须少绛侯，世勋原自足安刘。淮阳宾客今犹在，小为将军决胜筹。羽书朝奏未央宫，大将兵屯细柳东。阃外不闻天子诏，六飞先驻壁门中。汉主推心御远夷，赵佗垂老拜恩时。岂知一介重来使，全胜戈船十万师。徼外西夷入版图，使君拥传过成都。长江可恨流如锦，不洗临邛旧酒垆。射猎归来夜已迟，霸陵亭尉醉呵时。将军莫恨封侯事，何限人间是数奇。非关长孺恋中郎，补阙真心老更长。禁闼未容趋狗马，十年官阁卧淮阳。张骞西使大宛通，苜蓿葡萄满汉宫。多少征人归不得，论恩先赏贰师功。汉家初筑受降城，塞外烽烟入望平。胡虏已归屯戍减，陇头秋月向人明。风沙夜击武刚军，雪压弓刀几尺馀。晓上阗颜山上望，不知何路逐单于。
后周书六首 其一 苏绰
作者：郑学醇
朝代：明

观鱼曾出汉昆明，延访徐徐并马行。莫道霸图无际会，六条真不愧才名。
后周书六首 其三 庾信
作者：郑学醇
朝代：明

北朝羁宦意何堪，况复霜华满鬓簪。开府位高归不得，断肠空赋望江南。
后周书六首 其二 王褒
作者：郑学醇
朝代：明

萧梁帝业又荆州，世胄名家宠最优。何事燕歌诉寒苦，自来关塞不胜愁。
后周书六首 其五 卢光
作者：郑学醇
朝代：明

檀台山上猎围屯，金镡基中锡仗存。岂是好生真帝德，故于围处见桑门。
后周书六首 其六 柳霞
作者：郑学醇
朝代：明

襄阳丘陇柏青青，徵辟无心就北庭。移孝为忠曾不愧，始知江汉实钟灵。
后周书六首 其四 裴侠
作者：郑学醇
朝代：明

丁庸收直马成群，清节谁如独立君。奕世高风谁得似，赐田堪自老耕耘。
后周书六首·苏绰
作者：郑学醇
朝代：明

观鱼曾出汉昆明，延访徐徐并马行。莫道霸图无际会，六条真不愧才名。萧梁帝业又荆州，世胄名家宠最优。何事燕歌诉寒苦，自来关塞不胜愁。北朝羁宦意何堪，况复霜华满鬓簪。开府位高归不得，断肠空赋望江南。丁庸收直马成群，清节谁如独立君。奕世高风谁得似，赐田堪自老耕耘。檀台山上猎围屯，金镡基中锡仗存。岂是好生真帝德，故于围处见桑门。襄阳丘陇柏青青，徵辟无心就北庭。移孝为忠曾不愧，始知江汉实钟灵。
后汉书十五首 其一 《光武纪》
作者：郑学醇
朝代：明

九鼎亲将赤手扶，汉家宗祐启东都。中兴帝业由天定，何藉彊华赤伏符。
后汉书十五首 其七 耿恭
作者：郑学醇
朝代：明

弹丸疏勒劲胡间，疲卒相看倍苦颜。一夜范羌冲雪至，始知生入玉门关。
后汉书十五首 其三 冯异
作者：郑学醇
朝代：明

节侯归汉自巾车，奋翼渑池壮有馀。仗钺西征三辅定，玺书偏为致勤渠。
后汉书十五首 其九 杨震
作者：郑学醇
朝代：明

讲毡曾报鳣衔三，位列台司祸已涵。回首夕阳亭上路，清忠千古更谁惭。
后汉书十五首 其二 马援
作者：郑学醇
朝代：明

遥天跕跕堕飞鸢，铜柱高标瘴海边。惟恨壮心摧马革，勋名千载几人全。
后汉书十五首 其五 臧宫
作者：郑学醇
朝代：明

指点燕支是汉山，壮心鸣剑扫胡还。君王自有怀柔策，却遣丸泥闭玉关。
后汉书十五首 其八 桓荣
作者：郑学醇
朝代：明

汉家天子置三雍，袒割亲行礼数恭。师傅位高恩渥重，几人稽古作儒宗。
后汉书十五首 其六 耿弇
作者：郑学醇
朝代：明

渔阳上谷尽精兵，一夜南趣入汉营。有志竟须成大业，殷勤酾酒向齐城。
后汉书十五首 其十 马融
作者：郑学醇
朝代：明

东观重校图书日，西第初成献颂时。总为浮荣移素节，岂应吾道在逶迤。
后汉书十五首 其十一 蔡邕
作者：郑学醇
朝代：明

爨下焦桐斸素琴，螳螂一曲妙掺音。谁知召对金商日，不识阳球有杀心。
后汉书十五首 其十三 郭贺
作者：郑学醇
朝代：明

使君行部去幨帏，万姓同瞻冕服辉。诏出汉庭旌有德，可怜循吏古来稀。
后汉书十五首 其十二 郑众
作者：郑学醇
朝代：明

新拜将军号度辽，先声宣播北庭遥。仲师壮节如苏武，肯向穹庐一折腰。
后汉书十五首 其十五 宦者传
作者：郑学醇
朝代：明

独怜千里草青青，汉祚濒倾似建瓴。阉竖尽膺茅土锡，废书三叹为桓灵。
后汉书十五首 其十四 范式
作者：郑学醇
朝代：明

千里剋期曾赴约，百年生死见交情。素车白马者谁子，知是山阳范巨卿。
后汉书十五首 其四 贾复
作者：郑学醇
朝代：明

冠军披羽独先登，壮勇还能不自矜。帝莫沉吟忧击郾，天教名将佐中兴。
后汉书十五首·《光武纪》
作者：郑学醇
朝代：明

九鼎亲将赤手扶，汉家宗祐启东都。中兴帝业由天定，何藉彊华赤伏符。遥天跕跕堕飞鸢，铜柱高标瘴海边。惟恨壮心摧马革，勋名千载几人全。节侯归汉自巾车，奋翼渑池壮有馀。仗钺西征三辅定，玺书偏为致勤渠。冠军披羽独先登，壮勇还能不自矜。帝莫沉吟忧击郾，天教名将佐中兴。指点燕支是汉山，壮心鸣剑扫胡还。君王自有怀柔策，却遣丸泥闭玉关。渔阳上谷尽精兵，一夜南趣入汉营。有志竟须成大业，殷勤酾酒向齐城。弹丸疏勒劲胡间，疲卒相看倍苦颜。一夜范羌冲雪至，始知生入玉门关。汉家天子置三雍，袒割亲行礼数恭。师傅位高恩渥重，几人稽古作儒宗。讲毡曾报鳣衔三，位列台司祸已涵。回首夕阳亭上路，清忠千古更谁惭。东观重校图书日，西第初成献颂时。总为浮荣移素节，岂应吾道在逶迤。爨下焦桐斸素琴，螳螂一曲妙掺音。谁知召对金商日，不识阳球有杀心。新拜将军号度辽，先声宣播北庭遥。仲师壮节如苏武，肯向穹庐一折腰。使君行部去幨帏，万姓同瞻冕服辉。诏出汉庭旌有德，可怜循吏古来稀。千里剋期曾赴约，百年生死见交情。素车白马者谁子，知是山阳范巨卿。独怜千里草青青，汉祚濒倾似建瓴。阉竖尽膺茅土锡，废书三叹为桓灵。
听鸡
作者：郑学醇
朝代：明

十戴曾从埭上过，客裘无柰晓霜多。西风吹醒还家梦，不是淮河是潞河。
吴中丞凯歌四首
作者：郑学醇
朝代：明

大将桓桓誓水军，炎荒千里净妖氛。洗兵海角亭边月，捲甲铜船湖上云。大廉山外小廉山，叠鼓扬旗第一湾。朝拥舳舻横槊出，暮驱酋馘凯歌还。五月南中正毒淫，轻风一埽翠涛深。陈师不用鱼丽阵，横笛空传龙塞音。千年汉将有铜标，谁道明珠久寂寥。从此月明歌吹入，轻鸥千点送寒潮。
吴中丞凯歌四首·其一
作者：郑学醇
朝代：明

大将桓桓誓水军，炎荒千里净妖氛。洗兵海角亭边月，捲甲铜船湖上云。
吴中丞凯歌四首·其三
作者：郑学醇
朝代：明

五月南中正毒淫，轻风一埽翠涛深。陈师不用鱼丽阵，横笛空传龙塞音。
吴中丞凯歌四首·其二
作者：郑学醇
朝代：明

大廉山外小廉山，叠鼓扬旗第一湾。朝拥舳舻横槊出，暮驱酋馘凯歌还。
吴中丞凯歌四首·其四
作者：郑学醇
朝代：明

千年汉将有铜标，谁道明珠久寂寥。从此月明歌吹入，轻鸥千点送寒潮。
呈费郡丞
作者：郑学醇
朝代：明

朱明洞口旧柴扉，万壑千峰翠作围。何限并栖珠树鹤，借来一只便东归。
周隐君园亭
作者：郑学醇
朝代：明

绿杨晴染玉波新，水槛閒看拨剌鳞。试问红尘飞盖客，何如烟水钓丝人。
和周于复雨中对梨花望所迟客
作者：郑学醇
朝代：明

春深寒雨裛棠梨，坐对秾妆思转迷。风动叶声山犬吠，却疑人到石桥西。
和承畅弟菱塘泛舟韵
作者：郑学醇
朝代：明

菰蒲一曲带江流，凉意潇潇不待秋。乘兴漫移兰棹往，闻歌仍为竹枝留。烟清叠嶂还孤鸟，天尽沧溟出钓舟。此去神山浑不远，与君携手望瀛洲。
和蔡香山春日仁山即事
作者：郑学醇
朝代：明

仙郎坐对海城春，春日春风入咏频。物候融和纵有象，春光浩荡渺无津。搴帷露冕花迎毂，卧阁裁诗月近人。明到上林春更好，九衢烟柳玉珂新。
和黄玉崙太史甘竹滩春集
作者：郑学醇
朝代：明

控扼沧溟万里流，微茫春色坐中收。暖含芳林青堪搴，霁入遥山翠欲浮。启蛰骊龙听醉语，忘机鸥鸟为人留。山川本藉名贤重，千戴应传此胜游。
咏史二首
作者：郑学醇
朝代：明

主家台榭拥鸾旗，正是君王辇幸时。绿帻传韝谁侍宴，外庭人道卖珠儿。双燕涎涎入禁闱，避风台上晓风微。轻盈不解随仙去，解逐花间赤凤飞。
咏史二首
作者：郑学醇
朝代：明

坑灰飞作垄头尘，报国还谁解致身。世上有书焚不了，一编留与为韩人。草昧英雄是钓徒，时来南面各称孤。可怜只解王侯乐，岂解扁舟泛五湖。
咏史二首·其一
作者：郑学醇
朝代：明

主家台榭拥鸾旗，正是君王辇幸时。绿帻传韝谁侍宴，外庭人道卖珠儿。
咏史二首·其一
作者：郑学醇
朝代：明

坑灰飞作垄头尘，报国还谁解致身。世上有书焚不了，一编留与为韩人。
咏史二首·其二
作者：郑学醇
朝代：明

双燕涎涎入禁闱，避风台上晓风微。轻盈不解随仙去，解逐花间赤凤飞。
咏史二首·其二
作者：郑学醇
朝代：明
体裁：七言绝句

双燕涏涏入禁闱，避风台上晓风微。轻盈不解随仙去，解逐花间赤凤飞。
咏史二首·其二
作者：郑学醇
朝代：明

草昧英雄是钓徒，时来南面各称孤。可怜只解王侯乐，岂解扁舟泛五湖。
咏孔雀
作者：郑学醇
朝代：明

珍禽产南国，金翠美无度。渴饮沆瀣泉，饥餐丛桂蠹。文采誇凤凰，俛仰羞鸡鹜。十步一骞翔，五步一回顾。置尾选幽栖，晏出畏雾露。岂不自矜怜，竟为虞罗误。当筵舒锦屏，应节转吭嗉。衒奇乃祸胎，况复怀姓妒。
咏怀古迹十首 其一 陆贾城
作者：郑学醇
朝代：明

郊原漠漠草烟平，此地犹传汉使名。黄屋岛夷今泯灭，寒潮惟送月华明。
咏怀古迹十首 其七 华林园
作者：郑学醇
朝代：明

青山叠叠树行行，花坞犹存号半塘。此日芳菲谁管领，可怜红紫斗新妆。
咏怀古迹十首 其三 昌华苑
作者：郑学醇
朝代：明

作阵鸾旗拂海霞，荔枝湾下即昌华。刘郎一去无消息，长尽蘋花与稻花。
咏怀古迹十首 其九 呼鹰道
作者：郑学醇
朝代：明

歌舞岗前谷变陵，秋深狐兔待呼鹰。崖头细菊临风倚，不管人间有废兴。
咏怀古迹十首 其二 玉液池
作者：郑学醇
朝代：明

含珠亭倚郡城西，草树连天拂玉堤。宫女兰桡初倦戏，采菱歌断曜灵低。
咏怀古迹十首 其五 甘泉苑
作者：郑学醇
朝代：明

甘泉苑傍韸韸水，荡漾曾经画舸回。异代繁华无处觅，木绵开更刺桐开。
咏怀古迹十首 其八 月华楼
作者：郑学醇
朝代：明

金波遥映月华楼，佳色偏宜永夜游。玉魄年年长在望，照残芳杜满汀洲。
咏怀古迹十首 其六 花田
作者：郑学醇
朝代：明

花田一带汉宫斜，花露浓浓泣岁华。艳骨怨魂俱不散，顾随侯馆化丹砂。
咏怀古迹十首 其十 朝元洞
作者：郑学醇
朝代：明

朝元洞口接禺山，鸾鹤回翔杳霭间。风景依稀时代异，夕阳长羡钓舟閒。
咏怀古迹十首 其四 芳华苑
作者：郑学醇
朝代：明

旧苑荒台古刹边，桃花临水尚依然。只今野鸟啼春急，半似当时闹管弦。
咏怀古迹十首·陆贾城
作者：郑学醇
朝代：明

郊原漠漠草烟平，此地犹传汉使名。黄屋岛夷今泯灭，寒潮惟送月华明。含珠亭倚郡城西，草树连天拂玉堤。宫女兰桡初倦戏，采菱歌断曜灵低。作阵鸾旗拂海霞，荔枝湾下即昌华。刘郎一去无消息，长尽蘋花与稻花。旧苑荒台古刹边，桃花临水尚依然。只今野鸟啼春急，半似当时闹管弦。甘泉苑傍韸韸水，荡漾曾经画舸回。异代繁华无处觅，木绵开更刺桐开。花田一带汉宫斜，花露浓浓泣岁华。艳骨怨魂俱不散，顾随侯馆化丹砂。青山叠叠树行行，花坞犹存号半塘。此日芳菲谁管领，可怜红紫斗新妆。金波遥映月华楼，佳色偏宜永夜游。玉魄年年长在望，照残芳杜满汀洲。歌舞岗前谷变陵，秋深狐兔待呼鹰。崖头细菊临风倚，不管人间有废兴。朝元洞口接禺山，鸾鹤回翔杳霭间。风景依稀时代异，夕阳长羡钓舟閒。
咏池上竹得辞字
作者：郑学醇
朝代：明

潇湘有嘉植，移植临芳池。繁苞自槃错，文玉何葳蕤。重阴覆层阁，清影醮涟漪。微风时戛击，凤管鸣参差。伶伦一以往，千载留雄雌。抆此英皇泪，写取灵均辞。
咏素馨二首
作者：郑学醇
朝代：明

似是胡云夹雪来，香风吹落越王台。城边十万高楼户，珠箔玲珑一夜开。素蘤秾香分外奇，野田秋草共离离。谁云南国芳菲少，一种幽香陆贾知。
咏素馨二首·其一
作者：郑学醇
朝代：明

似是胡云夹雪来，香风吹落越王台。城边十万高楼户，珠箔玲珑一夜开。
咏素馨二首·其二
作者：郑学醇
朝代：明

素蘤秾香分外奇，野田秋草共离离。谁云南国芳菲少，一种幽香陆贾知。
咏虞美人草
作者：郑学醇
朝代：明

白鹤峰前逢野老，手挂灼灼一花好。秾妆艳质自天然，云是虞姬原上草。一枝一叶如披甲，两叶一花相间插。队间容队伍容伍，绝似项王用兵法。忆昔项王垓下时，楚汉雌雄尚未知。项王百战誇百胜，淮阴之战多用奇。三十万兵集阵厚，孔将军左费军右。汉王旗鼓在中权，绛侯柴军俱在后。纷纷殿后属游兵，绕围三匝楚歌声。四队骑兮亡两骑，楚业冰消汉业成。一泓恨血洒原隰，天亡之数何嗟及。只今烟雨裛花枝，犹似帐前人饮泣。
唐书十六首 其一 太宗本纪
作者：郑学醇
朝代：明

天策将军府正开，分番学士拥驺来。蒹资谋断称房杜，犹向朱门蹀血回。
唐书十六首 其七 宗室列传
作者：郑学醇
朝代：明

弓劲霜清马绝尘，五王秋猎渭城滨。赤鹰黄鹘争奇逸，只有雄狐不避人。
唐书十六首 其三 乐书
作者：郑学醇
朝代：明

花萼春风拂御楼，楼前新曲按梁州。宫离商乱谁堪听，似送边城一断愁。
唐书十六首 其九 玄宗本纪
作者：郑学醇
朝代：明

幛掩金鸡隐祸胎，涧关不禁羯胡来。仙芝已枉哥舒溃，玉辇匆匆向马嵬。
唐书十六首 其二 五行志
作者：郑学醇
朝代：明

绣陌休歌契苾儿，百年天地几推移。阴阳调燮凭谁在，九月梨花折一枝。
唐书十六首 其五 武后纪
作者：郑学醇
朝代：明

瓜熟黄台子渐稀，银潢天派一丝微。金鸡槲抄频颁赦，岭外流人更不归。
唐书十六首 其八 后妃列传
作者：郑学醇
朝代：明

腊后东风力正微，碧檐春雪尚霏霏。承恩赐浴温泉底，绵绣云屏暖作围。
唐书十六首 其六 中宗本纪
作者：郑学醇
朝代：明

虞渊日傍五龙飞，回首那知万事非。最恨不如汾水雁，年年犹作一行归。
唐书十六首 其十 杨贵妃传
作者：郑学醇
朝代：明

露湿烟生芳草萋，翠华遥拂蜀山低。可怜山下花如锦，空有春魂逐燕西。
唐书十六首 其十一 杨贵妃传
作者：郑学醇
朝代：明

玉漏沉沉珠露稀，粉梅檀杏歇芳菲。金沙洞口长生殿，万里无云秋月辉。
唐书十六首 其十三 文宗本纪
作者：郑学醇
朝代：明

堪怜蔓草竟难图，猎苑球场兴总孤。国命已归阉竖手，凭高空叹近臣无。
唐书十六首 其十二 外戚傅
作者：郑学醇
朝代：明

太平池馆乐游原，昔日繁华今几存。祓禊年年人尽乐，野花开遍水潺湲。
唐书十六首 其十五 郭子仪
作者：郑学醇
朝代：明

汾阳将略早登坛，免胄能令虏胆寒。声伎却因名相减，立功容易处功难。
唐书十六首 其十六 李泌
作者：郑学醇
朝代：明

少帝龙飞晋水时，邺侯经画自多奇。衡山半似商山隐，重为储皇定国基。
唐书十六首 其十四 姚崇
作者：郑学醇
朝代：明

冯翊追趋猎渭城，丁宁天语相班行。当时何事亲承诏，千载君臣际会情。
唐书十六首 其四 萧后
作者：郑学醇
朝代：明

得宠深移得怨深，门横金锁漏声沉。汉宫衣赭人何在，骨醉难回二圣心。
唐书十六首·太宗本纪
作者：郑学醇
朝代：明

天策将军府正开，分番学士拥驺来。蒹资谋断称房杜，犹向朱门蹀血回。绣陌休歌契苾儿，百年天地几推移。阴阳调燮凭谁在，九月梨花折一枝。花萼春风拂御楼，楼前新曲按梁州。宫离商乱谁堪听，似送边城一断愁。得宠深移得怨深，门横金锁漏声沉。汉宫衣赭人何在，骨醉难回二圣心。瓜熟黄台子渐稀，银潢天派一丝微。金鸡槲抄频颁赦，岭外流人更不归。虞渊日傍五龙飞，回首那知万事非。最恨不如汾水雁，年年犹作一行归。弓劲霜清马绝尘，五王秋猎渭城滨。赤鹰黄鹘争奇逸，只有雄狐不避人。腊后东风力正微，碧檐春雪尚霏霏。承恩赐浴温泉底，绵绣云屏暖作围。幛掩金鸡隐祸胎，涧关不禁羯胡来。仙芝已枉哥舒溃，玉辇匆匆向马嵬。露湿烟生芳草萋，翠华遥拂蜀山低。可怜山下花如锦，空有春魂逐燕西。玉漏沉沉珠露稀，粉梅檀杏歇芳菲。金沙洞口长生殿，万里无云秋月辉。太平池馆乐游原，昔日繁华今几存。祓禊年年人尽乐，野花开遍水潺湲。堪怜蔓草竟难图，猎苑球场兴总孤。国命已归阉竖手，凭高空叹近臣无。冯翊追趋猎渭城，丁宁天语相班行。当时何事亲承诏，千载君臣际会情。汾阳将略早登坛，免胄能令虏胆寒。声伎却因名相减，立功容易处功难。少帝龙飞晋水时，邺侯经画自多奇。衡山半似商山隐，重为储皇定国基。
嘉会楼
作者：郑学醇
朝代：明

昔贤栖隐地，亲见胜于闻。海阔常疑雨，山高半是云。地从熊岛尽，天向鳄洲分。化已成邹鲁，诜诜弦诵群。
回车驾言迈
作者：郑学醇
朝代：明

玉露泫庭柯，悲哉秋气早。灼灼园中英，凋伤同野草。物汇随时化，荣华讵常保。盛年不奋容，奄忽沦衰老。谁为王子乔，容颜常美好。
园亭夏日
作者：郑学醇
朝代：明

桔槔长日挂斜晖，老向园林久息机。病后尚思求马渤，倦来无复理牛衣。蜉蝣总悟归空幻，蛮触何劳计是非。极目苍苍烟水润，绿阴新满钓鱼矶。
园居十首
作者：郑学醇
朝代：明

十年真窃禄，五亩始为园。平楚遥当户，江流曲抱村。旧盟存水石，避俗厌卑喧。万事无营虑，端居独寤言。丘壑吾将老，何妨日闭关。物随时共适，心与世俱閒。乱水皆通海，疏林不碍山。幽栖惬真性，渐喜鬓毛斑。曲径沿涯入，长松手自栽。云迎江树合，帆背夕阳来。玩世吾何有，全生但不材。高林待归鹤，逗瞑尚迟徊。方沼才盈亩，春深亦种鱼。鸟知求鸟唤，吾自爱吾庐。弱柳经烟媚，新荷及夜舒。溪边小红翠，采采满怀裾。野望晴偏阔，青山不厌贫。霞烟如待我，水竹最宜人。有客论诗草，呼童漉葛巾。陶然深一醉，款语任吾真。观物通玄理，翛然野趣长。鱼因新水陟，鸟为怯风藏。社鼓村中急，耕农节后忙。地偏无应接，人或拟柴桑。一榻常高枕，蘧蘧梦亦安。鸟飞天向曙，江静阁疑寒。盥栉时都懒，琴书日自欢。起看墙外竹，碧色自檀栾。药裹供吾老，幽栖性独便。每寻高士传，无复远游篇。柔橹村烟外，江流夕照前。沙鸥吾与汝，相对可忘年。秋水平江步，家家促纬萧。行云低拂岸，落叶暗随潮。飞鸟空中度，长虹雨外骄。从来会心处，濠濮不须招。地岂逃名隐，园因涉趣来。凿池开岛屿，坐石刓莓苔。衣冷浸江色，杯香袭野梅。总于尘境远，俯仰得悠哉。
园居十首·其一
作者：郑学醇
朝代：明

十年真窃禄，五亩始为园。平楚遥当户，江流曲抱村。旧盟存水石，避俗厌卑喧。万事无营虑，端居独寤言。
园居十首·其七
作者：郑学醇
朝代：明

一榻常高枕，蘧蘧梦亦安。鸟飞天向曙，江静阁疑寒。盥栉时都懒，琴书日自欢。起看墙外竹，碧色自檀栾。
园居十首·其三
作者：郑学醇
朝代：明

曲径沿涯入，长松手自栽。云迎江树合，帆背夕阳来。玩世吾何有，全生但不材。高林待归鹤，逗瞑尚迟徊。
园居十首·其九
作者：郑学醇
朝代：明

秋水平江步，家家促纬萧。行云低拂岸，落叶暗随潮。飞鸟空中度，长虹雨外骄。从来会心处，濠濮不须招。
园居十首·其二
作者：郑学醇
朝代：明

丘壑吾将老，何妨日闭关。物随时共适，心与世俱閒。乱水皆通海，疏林不碍山。幽栖惬真性，渐喜鬓毛斑。
园居十首·其五
作者：郑学醇
朝代：明

野望晴偏阔，青山不厌贫。霞烟如待我，水竹最宜人。有客论诗草，呼童漉葛巾。陶然深一醉，款语任吾真。
园居十首·其八
作者：郑学醇
朝代：明

药裹供吾老，幽栖性独便。每寻高士传，无复远游篇。柔橹村烟外，江流夕照前。沙鸥吾与汝，相对可忘年。
园居十首·其六
作者：郑学醇
朝代：明

观物通玄理，翛然野趣长。鱼因新水陟，鸟为怯风藏。社鼓村中急，耕农节后忙。地偏无应接，人或拟柴桑。
园居十首·其十
作者：郑学醇
朝代：明

地岂逃名隐，园因涉趣来。凿池开岛屿，坐石刓莓苔。衣冷浸江色，杯香袭野梅。总于尘境远，俯仰得悠哉。
园居十首·其四
作者：郑学醇
朝代：明

方沼才盈亩，春深亦种鱼。鸟知求鸟唤，吾自爱吾庐。弱柳经烟媚，新荷及夜舒。溪边小红翠，采采满怀裾。
城南书感似以典侄二首
作者：郑学醇
朝代：明

世事回看尽惘然，城南风物最堪怜。疏钟晓寺曾灯火，屈指于今是几年。竹床茶灶上方连，綵笔曾经梦里传。结客此时多意气，閒花题遍寺门前。
城南书感似以典侄二首·其一
作者：郑学醇
朝代：明

世事回看尽惘然，城南风物最堪怜。疏钟晓寺曾灯火，屈指于今是几年。
城南书感似以典侄二首·其二
作者：郑学醇
朝代：明

竹床茶灶上方连，綵笔曾经梦里传。结客此时多意气，閒花题遍寺门前。
城馆闻琵琶
作者：郑学醇
朝代：明

江州曾一访孤亭。九派流分万岫青。此夜得闻弦上语，客心仍自不堪听。
塞上曲
作者：郑学醇
朝代：明

羽书飞奏汉明光，诏护诸军出塞场。捲甲夜趋邀虏骑，弯弧秋净射天狼。黑山戍外云光白，青海城边日色黄。沙漠未清心不死，梦中犹逐左贤王。
壬午典试留都事竣恭竭孝陵
作者：郑学醇
朝代：明

昌会开黄道，淮圻起赤龙。握符绥化外，辑瑞抚寰中。王气钟玄极，坤灵启閟宫。河山留玉几，霄汉望遗弓。论秀从畿甸，涵濡仰圣功。菁莪思颂美，绘画若为工。
夏夜吟
作者：郑学醇
朝代：明

南荣夜久炎威歇，遥空澹澹悬西月。庭槐影合嫩凉生，池荷水净微香发。流萤点点飏轻辉，银河倒浸榆花稀。相思可望不可即，安得乘潮尽兴归。
夏日园亭七首
作者：郑学醇
朝代：明

琅玕百尺漫摇风，石榻闲吟日可中。黄鸟自来还自转，绿阴谁惜又谁同。溶溶新绿满池塘，红藕花深属玉藏。蓦地赤游忽惊散，空馀烟水半斜阳。金鸭香销午梦馀，数声啼鸟竹窗虚。箕山去后无高士，玄晏何劳更著书。莫买黄金铸子期，素琴三尺久无丝。静观物理成幽趣，嘒嘒玄蝉绿树枝。日永庭阴荫转迟，坐调元气学希夷。谁人解得还丹意，大乙关元只自知。山桃花落叶青青，掩户时看大洞经。扫却竹床无所事，松风偏喜卧来听。自有灵根自不知，浮生何苦事支离。内庭销尽元精秘，欲养纯阳觉已迟。
夏日园亭七首·其一
作者：郑学醇
朝代：明

琅玕百尺漫摇风，石榻闲吟日可中。黄鸟自来还自转，绿阴谁惜又谁同。
夏日园亭七首·其七
作者：郑学醇
朝代：明

自有灵根自不知，浮生何苦事支离。内庭销尽元精秘，欲养纯阳觉已迟。
夏日园亭七首·其三
作者：郑学醇
朝代：明

金鸭香销午梦馀，数声啼鸟竹窗虚。箕山去后无高士，玄晏何劳更著书。
夏日园亭七首·其二
作者：郑学醇
朝代：明

溶溶新绿满池塘，红藕花深属玉藏。蓦地赤游忽惊散，空馀烟水半斜阳。
夏日园亭七首·其五
作者：郑学醇
朝代：明

日永庭阴荫转迟，坐调元气学希夷。谁人解得还丹意，大乙关元只自知。
夏日园亭七首·其六
作者：郑学醇
朝代：明

山桃花落叶青青，掩户时看大洞经。扫却竹床无所事，松风偏喜卧来听。
夏日园亭七首·其四
作者：郑学醇
朝代：明

莫买黄金铸子期，素琴三尺久无丝。静观物理成幽趣，嘒嘒玄蝉绿树枝。
夜中不能寐
作者：郑学醇
朝代：明

繁忧夜弥剧，酌酒乱其端。河汉不改色，露华凄以寒。素琴有遗响，抚之不忍弹。天运恒易简，世态何翩番。飞鸿嘹天际，感激发哀叹。
夜归曲
作者：郑学醇
朝代：明

山亭夜月凉如水，秋河不动金飙起。溪路迢迢人独归，烟树胧胧鸟鹊飞。
夷门歌
作者：郑学醇
朝代：明

秦人一举坑长平，进兵直抵邯郸城。魏王睥睨不敢救，公子再拜咨侯嬴。嬴知办此有朱亥，虎符窃出王卧内。袖椎椎杀晋将军，魏兵北乡秦兵退。嬴送公子复何言，慷慨刎颈北风前。如姬且为公子死，抱关贱吏何所怜。
子夜歌
作者：郑学醇
朝代：明

青丝贯蠙珠，是侬幼所佩。丝丝自相牵，珠珠自相对。
子夜歌四首
作者：郑学醇
朝代：明

始未识郎时，辘轳隔金井。抱著黄蘖枝，苦心终日秉。别欢夏夜长，逢欢寒夜促。玉腕杵兰膏，调作罗帷烛。采采荆山铜，铸经菱花镜。持以照妾容，芳华知不更。凤管何参差，吹作江南弄。怨来浑似痴，喜剧翻如梦。
子夜歌四首·其一
作者：郑学醇
朝代：明

始未识郎时，辘轳隔金井。抱著黄蘖枝，苦心终日秉。
子夜歌四首·其三
作者：郑学醇
朝代：明

采采荆山铜，铸经菱花镜。持以照妾容，芳华知不更。
子夜歌四首·其二
作者：郑学醇
朝代：明

别欢夏夜长，逢欢寒夜促。玉腕杵兰膏，调作罗帷烛。
子夜歌四首·其四
作者：郑学醇
朝代：明

凤管何参差，吹作江南弄。怨来浑似痴，喜剧翻如梦。
孙廷尉杂述
作者：郑学醇
朝代：明

天地清以宁，真机在得一。斯理极玄玄，众妙所从出。道丧溺人心，多为声利汨。智愚各有营，君子独脩吉。至理悟盈虚，何常计得失。大宝逊神尧，箕颍终遗佚。雕琢为圭璋，太璞竟完质。超然排灵筌，非几乃可黜。
孝德诗为泰和周铨部
作者：郑学醇
朝代：明

哲后崇化理，百行孝为先。简扬与徵辟，一一垂青编。班书纪蔡顺，怙恃早相捐。寝苫值邻火，泣血号苍天。精诚遂感格，火灭亲乃全。泰和有周生，千载事同然。雪焰丧厥明，毒痛尤堪怜。嗟哉此纯孝，不愧参与骞。卓行众所钦，义问咸昭宣。允宜表里闬，俎豆配先贤。善积自流庆，簪笏今蝉联。
孟冬寒气至
作者：郑学醇
朝代：明

炎暑徂朱夏，大火流西方。仰观天上宿，三五列成行。薄帷鉴明月，络纬鸣东厢。客从远方来，遗我篚流黄。上织缠绵草，下织双鸳鸯。裁为衾与裯，置之黄金床。三载不为御，眷此空彷徨。
安期岩
作者：郑学醇
朝代：明

力政肆苛匿，道术乱无章。从横各驰骛，逐鹿殉锋铓。两利铦淮阴，三寸掉子房。伊人蒯通侣，揣摩固所长。一朝谢声利，翻飞白云乡。卖药东海市，蹑蹻来炎方。白云叠巘崿，玉涧流汪洋。菖蒲满九节，紫芝亦煌煌。朝饥饵尧韭，夕息餐禹粮。古今犹旦暮，免得非所缰。至人既云远，牌版互存亡。企仰但遗躅，岩岫摩青苍。帝师与王佐，千戴空茫茫。未若羽化人，翩翩游太荒。
宋书八首 其一 高祖
作者：郑学醇
朝代：明

关河漠漠朔云屯，晋室犹馀旧寝园。父老百年南望尽，宋公无意在中原。
宋书八首 其七 颜延之
作者：郑学醇
朝代：明

郊野怡情酒数杯，笨车羸马日裴徊。鸣驺道上频相避，知是三郎卤簿来。
宋书八首 其三 檀道济
作者：郑学醇
朝代：明

脱帻长嗟恨未平，疆场何日得休兵。六州春燕巢林木，此际应思万里城。
宋书八首 其二 刘穆之
作者：郑学醇
朝代：明

梦里风涛海上山，尽披心力济时艰。岂知平洛加殊礼，一夕音从阃外还。
宋书八首 其五 颜竣
作者：郑学醇
朝代：明

浔阳卧内握戎机，恩宠那知事渐非。有诏夺情初强起，君王亲赐綵纶衣。
宋书八首 其八 陶渊明
作者：郑学醇
朝代：明

归来三径得閒身，家世曾为晋辅臣。江介繁华摇落尽，酒边犹有义熙人。
宋书八首 其六 谢灵运
作者：郑学醇
朝代：明

始宁山下赋山居，谢客登临乐有馀。早为韩仇施一击，健儿何事出桃墟。
宋书八首 其四 宗悫
作者：郑学醇
朝代：明

破浪长风志不群，丈夫雄武不须文。时穷醉尉犹相厄，粟饭何心到庾君。
宋书八首·高祖
作者：郑学醇
朝代：明

关河漠漠朔云屯，晋室犹馀旧寝园。父老百年南望尽，宋公无意在中原。梦里风涛海上山，尽披心力济时艰。岂知平洛加殊礼，一夕音从阃外还。脱帻长嗟恨未平，疆场何日得休兵。六州春燕巢林木，此际应思万里城。破浪长风志不群，丈夫雄武不须文。时穷醉尉犹相厄，粟饭何心到庾君。浔阳卧内握戎机，恩宠那知事渐非。有诏夺情初强起，君王亲赐綵纶衣。始宁山下赋山居，谢客登临乐有馀。早为韩仇施一击，健儿何事出桃墟。郊野怡情酒数杯，笨车羸马日裴徊。鸣驺道上频相避，知是三郎卤簿来。归来三径得閒身，家世曾为晋辅臣。江介繁华摇落尽，酒边犹有义熙人。
官山市
作者：郑学醇
朝代：明

波静龙吟沧海，潮回雁集二沙。网罟炊烟渔浦，茆茨鸡犬人家。伊轧贾船晓发，微茫市店烟开。遥识先朝宰相，山中叠叠楼台。
官山市·其一
作者：郑学醇
朝代：明

波静龙吟沧海，潮回雁集二沙。网罟炊烟渔浦，茆茨鸡犬人家。
官山市·其二
作者：郑学醇
朝代：明

伊轧贾船晓发，微茫市店烟开。遥识先朝宰相，山中叠叠楼台。
客中九日
作者：郑学醇
朝代：明

高秋逢令节，犹阻故园觞。望里云千树，吟边雁几行。老嫌身是客，时至露为霜。为报东篱菊，应留几瓣黄。
客从远方来
作者：郑学醇
朝代：明

有客天一方，遗我五彩笔。下有灵兔毫，上有琅玕节。节以明幽贞，毫以明纯洁。持勖故交心，感此意良切。揽之怀袖间，题书寄长别。
宣和遗事
作者：郑学醇
朝代：明

青楼灼灼一枝春，曾沐天家雨露新。檀板拍残湘水月，依稀犹记梦中身。
宫词
作者：郑学醇
朝代：明

懒归双娥似旧痕，花开花落自朝昏。敢将纨扇题秋怨，不尽君王未报恩。
宿山中
作者：郑学醇
朝代：明

朝从山中游，暮投山中宿。霞烟互蔽亏，冈峦相迤属。折阪下奔峭，衡茆响飞瀑。皦月沉西崖，馀晖在林木。蜻蛚阶下吟，寥寥天宇肃。耿耿不遑寐，顾影空残烛。心虚物役忘，静观气机复。天鸡奏晨曦，悠然骋遐瞩。
宿永泰寺
作者：郑学醇
朝代：明

寒灯依古刹，兹夕益凄其。别路五千里，归心十二时。臈残春气近，计拙梦魂知。惟有疏梅月，临窗映一枝。
宿陆斡亭
作者：郑学醇
朝代：明

不断涛声涌玉淙，梦回双阙护千松。巢寒鹊傍南枝冷，地迥山从北戒宗。铜柱渐通瓯骆部，银河翻注镆铘峰。步檐细忆鸳鸾侣，此际鸣珂待禁钟。
寄张昆海明府
作者：郑学醇
朝代：明

石楠花发下漓江，别酒何因醉玉缸。我尚薄游君且去，古来雄剑不能双。
寄怀黄长史
作者：郑学醇
朝代：明

玉河桥畔楼头月，杨柳堤边马足尘。三十年前同宦意，君今犹是曳裾人。
寿我衡叔
作者：郑学醇
朝代：明

与君同祖复同庚，同向师门属雁行。六十年光流水过，三千功行几时成。为霖未展狂龙性，伏枥宁忘老骥情。荔子满园荷满沼，寿觞从此岁同倾。
少年行
作者：郑学醇
朝代：明

白马金鞭出狭斜，垆头今日醉谁家。香风蹀躞归时路，半是春泥半是花。
山中夏日
作者：郑学醇
朝代：明

长松夜洗千峰雨，重阴落落不知午。黄鹂幽意会相关，时向高枝声四五。
左记室咏史
作者：郑学醇
朝代：明

邯郸有毛薛，宗国归信陵。东海有仲连，赵相乃完城。济时在一言，何必从与横。纷纷夸毗子，缓颊动相倾。范雎与蔡泽，接踵入秦庭。羁旅猎卿相，嗟咄竟何成。蜉蝣无夕采，弱菌无冬荣。懿彼高世士，鸿雁游冥冥。
己酉七月望夕寄宗绅叔桂开侄
作者：郑学醇
朝代：明

去年今夕罗浮月，同在罗浮江上看。丹桂影高灵兔隐，碧潭波静老龙蟠。岸花汀柳撩人爽，玉露金风作早寒。回首胜游何处是，云山东望路漫漫。
庚戌九月将有浙行舟泊穗城怅然有作
作者：郑学醇
朝代：明

木落转深秋，衣轻怯远游。层城烟渐暝，孤树鸟先投。灯影乱流水，筝声多酒楼。悠悠吴楚去，何处是严州。
庚辰与郭霞谷黄鸣谷黄寤堂道南康入燕鸣谷上第余就选二丈南归赋此以别
作者：郑学醇
朝代：明

来时共赋匡山雪，去日愁看帝里春。君去我留俱落莫，东风吹柳为谁新。
府门驿逢浦亭何使君招游白石洞天因讯黄曙苍年丈
作者：郑学醇
朝代：明

双旌浮傅去，邂逅桂江边。采药名山得，题诗卧阁偏。年华嗟荏苒，霄汉羡飞骞。迢递邕州路，相思有梦悬。
度岭寄梁茂伯潘良诏君理崇彦诸丈
作者：郑学醇
朝代：明

梦里还家不当真，梅花欲放岭头春。乡园此去千馀里，关外难逢寄信人。
庭中有奇树
作者：郑学醇
朝代：明

桐生峄杨颠，枝叶何猗猗。下盘千仞谷，上干青云霓。涓旷一见录，投漆縆清丝。泠然扬妙曲，宁谓知音稀。
张司空离情
作者：郑学醇
朝代：明

微月照高林，肃肃秋气深。曳履下庭除，凉风吹素襟。膏沐为谁施，引领怀德音。居欢结叶佩，在戚拥虚衾。眷兹兰蕙质，独抱松柏心。
张黄门苦雨
作者：郑学醇
朝代：明

结宇崇岗曲，简旷成幽居。何哉咎恒雨，连绵旬朔馀。浓云肤寸合，昼夜惨不舒。霢霂无停晷，滂沱时决渠。沮洳淹途巷，泥淖淤门闾。环堵尽颓塌，荒圃无遗蔬。束薪怅然桂，陈粒叹炊珠。人人惧胥溺，谁能独晏如。何时返羲御，赫赫临九衢。
归梦
作者：郑学醇
朝代：明

江乡十月稻初登，霜蟹螯肥水半增。归梦不消孤客恨，暗风吹雨湿寒灯。
怨歌行
作者：郑学醇
朝代：明

大鹏翼垂云，而蒙嗤赤鴳。兰蕙岂不芳，零落同萧苋。贞则抱忠诚，伯兰乃谗间。宰嚭售奸欺，伍员徒苦谏。金石犹销铄，萋菲为祸患。中情一暌离，安得回清盼。信义不我亏，殿忧泪泛潸。袖里尺素书，顾托云中雁。
怨诗行
作者：郑学醇
朝代：明

明月照高楼，流光满几席。上有愁思人，当窗三叹息。叹息知为谁，无乃荡子妻。日月递弦望，荡子胡不归。上山采蕨薇，下山恒苦饥。中心独徊徨，离忧当告谁。胶漆有时解，琴瑟有时垂。顾为身上衵，展转在君怀。勿以寒暑易，而忌敝絮襟。勿以贵贱故，而忘昔日心。
悟山九日
作者：郑学醇
朝代：明

客衣谁不怯寒霜，千里归心系野航。黄菊又逢佳节赏，紫萸偏厌异乡囊。秋阴近匝秦瓯越，海色遥通汉夜郎。极目峭帆东翥尽，醉来烟树只苍苍。
悲歌
作者：郑学醇
朝代：明

肉食不如稻粱，衣锦不如故乡。道远思归，壹郁徬徨。欲济河无梁，欲行车无脂。北首太行山，员辐将安之。
悼亡
作者：郑学醇
朝代：明

万物皆有尽，浮生谁百年。忽成终古恨，何地不堪怜。别梦残秋色，哀音流夜弦。鬼门关外月，犹自向人圆。
感旧
作者：郑学醇
朝代：明

漫游曾到骆瓯西，万事关心醉懒题。风雨渐多春渐老，绿阴浓匝乱莺啼。
所思
作者：郑学醇
朝代：明

谁不荣轩冕，吾生分薜萝。壮心凭酒尽，世事得愁多。驻屐看云落，支颐听鸟歌。所思人不到，随意盻庭柯。
拟形赠影
作者：郑学醇
朝代：明

至人能羽化，志士尝责头。浮生寡所合，子乃与我投。我行子必往，我住子必留。我笑子亦哂，我戚子必愁。对月同杯酌，就烛共襟裯。比翼安可拟，伉俪何足俦。顾得百年内，与子长优游。
拟影答形
作者：郑学醇
朝代：明

有理斯有气，有实必有虚。造化育群生，畀子七尺躯。子真我乃伪，安能与子俱。智愚贤不肖，禀赋有万殊。富贵与贫贱，分定安所踰。神仙不可学，名利何足图。子其爱玉体，性真以自娱。
新塔
作者：郑学醇
朝代：明

华盖山前第一峰，惊看新塔又重重。桥连极浦潮初长，草满閒阶雪未封。栏槛平临千嶂树，海天遥散数声钟。东南民瘼忧仍急，莫道淮阳有笮融。
旅兴
作者：郑学醇
朝代：明

怪得倦游人，年年客此身。催颜羞揽镜，生事欲垂纶。裋褐穷犹恋，寒灯夜独亲。落花兼细草，愁见异乡春。
旅夜
作者：郑学醇
朝代：明

虚阁凭湘簟，客心秋夜长。天光霁生白，江雾晓凝黄。堪断砌虫切，风高南雁翔。浮生易衰谢，何必计行藏。
早春答吴二彦家
作者：郑学醇
朝代：明

茸茸新绿上兰苕，候转东风淑气饶。采笔尔应千象纬，白头吾且醉春宵。求丹有诀探灵胜，置驿无心到市朝。圣世尽收天下士，筑台何但数燕昭。
早春访林若木二首
作者：郑学醇
朝代：明

烟雨正濛濛，扁舟浪万重。为乘今夜兴，来访旧游踪。绕槛春云合，开樽花气浓。牵衣问新佩，同是楚芙蓉。竹径倚江开，思君故一来。索居人易老，尘世几怜才。说剑杯堪引，裁诗漏更催。不须占太史，象纬自昭回。
早春访林若木二首·其一
作者：郑学醇
朝代：明

烟雨正濛濛，扁舟浪万重。为乘今夜兴，来访旧游踪。绕槛春云合，开樽花气浓。牵衣问新佩，同是楚芙蓉。
早春访林若木二首·其二
作者：郑学醇
朝代：明

竹径倚江开，思君故一来。索居人易老，尘世几怜才。说剑杯堪引，裁诗漏更催。不须占太史，象纬自昭回。
明月何皎皎
作者：郑学醇
朝代：明

烛烛明月光，照我西南隅。白露变严霜，岁序忽以除。揽衣起踯躅，所思万里馀。梦见匪无欢，觉后空踌蹰。离忧勿复道，涕下沾裳裾。
明月皎夜光
作者：郑学醇
朝代：明

冉冉岁云暮，悲风鸣北林。孤鸿号外野，积霰散重阴。时节忽复易，伤哉徒滞淫。剽烈怆中怀，慷慨成哀吟。念我携手好，形影若飞沉。金石有销铄，信义安足谌。相须胶与漆，弃置商与参。顾因晨风翼，惠此瑶华音。
春日双桥道中
作者：郑学醇
朝代：明

城南十里双桥路，春日桥西一劝农。地是晋兴唐属郡，天连交部汉提封。秧抽平野匀朝饷，雨过流泉急暮舂。风土不殊民乐业，年年租税自输供。
春日邓少熙昆玉携酒浮邱霍勉斋孙运起叔衍源弟侣日同集
作者：郑学醇
朝代：明

紫烟楼傍少城隈，表里河山亦壮哉。黄木自萦秦尉垒，白云犹拥汉朝台。一从下濑驱船入，无复仙人跨石来。日暮莺声千树里，且凭春色送深杯。
春望
作者：郑学醇
朝代：明

霖雨发初霁，孤云湿犹飞。遥峰浮积翠，水际涵轻晖。悠然恣所适，采采新蕨薇。岂无同心人，形迹与我违。春风自骀宕，日暮吹萝衣。
晋书十二首 其一 武帝
作者：郑学醇
朝代：明

殿前曾燬雉头裘，声伎平吴却尽收。轧轧羊车随月色，六宫清夜美遨游。
晋书十二首 其七 孙楚
作者：郑学醇
朝代：明

才藻翩翩孙子荆，挥毫犹自气峥嵘。漱流枕石如终老，何必参军礼数争。
晋书十二首 其三 陆机
作者：郑学醇
朝代：明

洛下才名二陆孤，华亭双鹤为谁呼。可堪羁宦逢多难，不恋莼羹恋酪酥。
晋书十二首 其九 温峤
作者：郑学醇
朝代：明

翠华低拂石头尘，社稷谁为定难人。不为功名轻绝裾，太真应是晋名臣。
晋书十二首 其二 明帝
作者：郑学醇
朝代：明

于湖一望贼营连，疋马遥挥七宝鞭。胜算自能消跋扈，太宁江表中兴年。
晋书十二首 其五 嵇康
作者：郑学醇
朝代：明

屋外稽山山外池，绕池杨柳绿阴垂。那知佐锻相携意，都入山阳笛里悲。
晋书十二首 其八 王导
作者：郑学醇
朝代：明

中原回首尽羌胡，王气金陵一丛孤。却向石城求故节，谁云江左有夷吾。
晋书十二首 其六 潘岳
作者：郑学醇
朝代：明

非关孙令忆周旋，名利深知负倚门。何事望尘遥一拜，板舆堪自乐田园。
晋书十二首 其十 庾亮
作者：郑学醇
朝代：明

庾公重作镇荆州，飞鸟翩翩出石头。屡诏不来缘底事，月明清兴在南楼。
晋书十二首 其十一 卞壸
作者：郑学醇
朝代：明

贼臣苏峻犯台城，谋国谁人致寇兵。臣死为君儿为父，晋家惟有卞忠贞。
晋书十二首 其十二 谢安
作者：郑学醇
朝代：明

冶城东望兴悠哉，谢傅偏称济世才。别墅未终棋一局，淮淝飞送捷书来。
晋书十二首 其四 阮藉
作者：郑学醇
朝代：明

广武城边旧战场，眼中刘项总茫茫。当年早逐苏门隐，肯向人间作酒狂。
晋书十二首·武帝
作者：郑学醇
朝代：明

殿前曾燬雉头裘，声伎平吴却尽收。轧轧羊车随月色，六宫清夜美遨游。于湖一望贼营连，疋马遥挥七宝鞭。胜算自能消跋扈，太宁江表中兴年。洛下才名二陆孤，华亭双鹤为谁呼。可堪羁宦逢多难，不恋莼羹恋酪酥。广武城边旧战场，眼中刘项总茫茫。当年早逐苏门隐，肯向人间作酒狂。屋外稽山山外池，绕池杨柳绿阴垂。那知佐锻相携意，都入山阳笛里悲。非关孙令忆周旋，名利深知负倚门。何事望尘遥一拜，板舆堪自乐田园。才藻翩翩孙子荆，挥毫犹自气峥嵘。漱流枕石如终老，何必参军礼数争。中原回首尽羌胡，王气金陵一丛孤。却向石城求故节，谁云江左有夷吾。翠华低拂石头尘，社稷谁为定难人。不为功名轻绝裾，太真应是晋名臣。庾公重作镇荆州，飞鸟翩翩出石头。屡诏不来缘底事，月明清兴在南楼。贼臣苏峻犯台城，谋国谁人致寇兵。臣死为君儿为父，晋家惟有卞忠贞。冶城东望兴悠哉，谢傅偏称济世才。别墅未终棋一局，淮淝飞送捷书来。
晓出城东门
作者：郑学醇
朝代：明

鸡鸣关吏警，伐鼓报通晨。垂杨蝉广陌，车马渐填甄。微风布柔和，九陌飏缁尘。诜诜游宦客，役役市廛人。鞍辔纷照耀，负戴何苦辛。贵贱虽异营，总计百年身。如何游侠子，仗剑远辞亲。挥金缬死士，博塞竞芳春。坐恐繁华歇，宁忧鐍箧贫。伤彼独行士，蓬蒿长隐沦。
晓发崧台驿
作者：郑学醇
朝代：明

鼓角五更初，江城过雨疏。长河递明灭，涨水自盈虚。鹢指村烟外，猿啼客梦馀。潇湘待晴色，临眺几踟蹰。
晓雨
作者：郑学醇
朝代：明

山雨连江白，凉飙动竹扉。樯乌冲浪发，新雁挟云飞。行李经宵湿，岩花待晓晞。悬知沾洒意，应长故山薇。
晨发富春渚
作者：郑学醇
朝代：明

晨发富春渚，夕息兰溪阴。理棹即湍险，极目眺岖嵚。凄凄百卉腓，噭噭哀鸿音。山川岂不遥，霜霰亦已侵。拳拳怀旧欢，离思浩难任。节往戚不浅，感来念愈深。麋鹿有至性，丰草与长林。固穷守昔训，无闷何独今。
有恨
作者：郑学醇
朝代：明

变化无端暗自嗟，寸心何日不天涯。谁将别泪和清露，夜向寒塘滴藕花。
有所思端居慕俦侣，遥遥隔江浔。空翠洒飞阁，孤云开远岑。鸱鸮快高翔，灵鸟依故林。怅望独不见，日暮愁人心邯郸才人嫁为厮养卒妇
作者：郑学醇
朝代：明

赵地有佳人，纤纤美如玉。被选入王宫，特妙云和曲。恩宠不足恃，运命有更变。自顾惟此身，一贵复一贱。顾为山上松，不顾风中花。松生有依托，花落委坭沙。
望湖亭四首
作者：郑学醇
朝代：明

江汉西悬二别孤，更西还汇两名湖。湖边独上孤亭望，吴楚风烟半有无。苍茫烟水一凭阑，白苧絺衣五月寒。风熨翠纹如可御，霞蒸丹片若为餐。水自空濛月自圆，冯陵万顷泛湖船。中流莫更吹龙笛，湖上骊龙不得眠。何论海外有仙山，一望沧溟尽大寰。可得便乘黄鹄去，白云深叩九螭关。
望湖亭四首·其一
作者：郑学醇
朝代：明

江汉西悬二别孤，更西还汇两名湖。湖边独上孤亭望，吴楚风烟半有无。
望湖亭四首·其三
作者：郑学醇
朝代：明

水自空濛月自圆，冯陵万顷泛湖船。中流莫更吹龙笛，湖上骊龙不得眠。
望湖亭四首·其二
作者：郑学醇
朝代：明

苍茫烟水一凭阑，白苧絺衣五月寒。风熨翠纹如可御，霞蒸丹片若为餐。
望湖亭四首·其四
作者：郑学醇
朝代：明

何论海外有仙山，一望沧溟尽大寰。可得便乘黄鹄去，白云深叩九螭关。
望罗浮
作者：郑学醇
朝代：明

济滕非无具，全凭马识途。丹丘浑咫尺，翠霭半虚无。万仞飞云迥，三峰上界孤。何因跨黄鹄，缥缈叩玄都。
期不至
作者：郑学醇
朝代：明

野棠飘玉郭公啼，烟草廉纤石径迷。香冷博山人不到，东风吹柳万条西。
杂诗
作者：郑学醇
朝代：明

凉风秋节至，繁霜被丛薄。蟋蟀候时鸣，芙蓉抱香落。佳人不在兹，眇若秦与貊。昔为双头花，今为孤栖鹤。熠耀中宵行，素蟾耿罗幕。忧来本无端，况兹久离索。
李绍参裕德过访园中得欢字
作者：郑学醇
朝代：明

长忆风流再晤难，相逢犹表宋钘冠。人于事往情偏感，别以年多会更欢。阴合柳塘供佐锻，烟轻蒲渚待持竿。青苍不改罗浮色，最好同君一醉看。
李都尉从军
作者：郑学醇
朝代：明

男儿慕远略，行役在战场。形影逾万里，悠悠思故乡。悲风动地来，砂砾暮飘扬。浮云一相失，欲归道已长。俛仰循刀环，何得不彷徨。
杜鹃花
作者：郑学醇
朝代：明

春来无处不芳菲，何独南漪品格稀。孤客却疑花解语，向人频道不如归。
杨子江
作者：郑学醇
朝代：明

大江几千里，迟日独扬舲。江树云中绿，吴山雨后青。浦帆来漠漠，沙鸟去冥冥。坐爱丹霞色，遥看满敬亭。
梁书六首 其一 武帝
作者：郑学醇
朝代：明

萧郎筹略本无涯，力竭当年为堰淮。十万生灵尽鱼鳖，空门何苦事持斋。
梁书六首 其三 何胤
作者：郑学醇
朝代：明

秦望山中瑞室开，幽居无复使君来。番嫌谢朏频趋阙，偏忆严陵旧钓台。
梁书六首 其二 同上
作者：郑学醇
朝代：明

逆羝未必折箠笞，垂老台城见逼时。白马青丝成妖谶，金瓯一缺竟何施。
梁书六首 其五 陶弘景
作者：郑学醇
朝代：明

征虏亭前祖帐还，华阳洞里即仙山。层楼独倚无人到，消得松风白昼閒。
梁书六首 其六 谢几卿
作者：郑学醇
朝代：明

谢家传得旧风流，恩宠曾陪宴乐游。何事垆头穷一醉，褰帷犹自对三驺。
梁书六首 其四 刘孝标
作者：郑学醇
朝代：明

几年孤客在桑乾，借得书来彻夜看。穷达不须重辨命，紫岩山下老南冠。
梁书六首·武帝
作者：郑学醇
朝代：明

萧郎筹略本无涯，力竭当年为堰淮。十万生灵尽鱼鳖，空门何苦事持斋。逆羝未必折箠笞，垂老台城见逼时。白马青丝成妖谶，金瓯一缺竟何施。秦望山中瑞室开，幽居无复使君来。番嫌谢朏频趋阙，偏忆严陵旧钓台。几年孤客在桑乾，借得书来彻夜看。穷达不须重辨命，紫岩山下老南冠。征虏亭前祖帐还，华阳洞里即仙山。层楼独倚无人到，消得松风白昼閒。谢家传得旧风流，恩宠曾陪宴乐游。何事垆头穷一醉，褰帷犹自对三驺。
梅
作者：郑学醇
朝代：明

驿路寒轺晚，山坳忽见梅。团晴千态出，殢雪几枝开。可惜征途过，何因载酒来。只愁香惹梦，翠羽又惊催。
梅花三首
作者：郑学醇
朝代：明

山边水边人独行，冷蕊疏枝仄岸横。清役吟魂寒次骨，一天霜霰月微明。低回似艳原非艳，髣髴闻香不当香。亭亭素手临流水，脉脉贞心对夕阳。姑射翛翛物外人，清标曾不涴缁尘。祇应领得东皇意，不管群芳烂熳春。
梅花三首·其一
作者：郑学醇
朝代：明

山边水边人独行，冷蕊疏枝仄岸横。清役吟魂寒次骨，一天霜霰月微明。
梅花三首·其三
作者：郑学醇
朝代：明

姑射翛翛物外人，清标曾不涴缁尘。祇应领得东皇意，不管群芳烂熳春。
梅花三首·其二
作者：郑学醇
朝代：明

低回似艳原非艳，髣髴闻香不当香。亭亭素手临流水，脉脉贞心对夕阳。
梦别
作者：郑学醇
朝代：明

簿书日惶瘁，退食时委蛇。夜分衡汉落，喧寂神稍怡。薄帷鉴明月，徙倚临前墀。寝兴累长夜，梦想承光仪。积思长路近，逝魂还自疑。孤鸿号外野，晨鸡鸣及时。耿耿待明发，离思当告谁。
梧州杂诗晚从金利过灵洲泊官窑驿
作者：郑学醇
朝代：明

万里游燕路，经年复此过。人家曲岸少，秋水两涯多。暝色遥连树，钟声暗度河。微茫知古驿，听尽扣舷歌。
武夷篇寄冯稚谟
作者：郑学醇
朝代：明

武夷之山天下奇，溪流九曲清涟漪。峰峦秀拔耸霄汉，仙灵往往来栖迟。大王峰高号天柱，玉女亭亭更媚妩。弱水源通天鉴池，升真洞接蓬菜圃。访道曾闻十二仙，披衣同谒魏子骞。龙潭领得飞升诀，凡骨一蜕三千年。幔亭开宴曾孙列，凌空万仞虹桥设。宾云几曲彩霞飞，铁笛一声山石裂。翠屏丹灶尚依然，悠悠往事人空传。控鹤大仙缈何去，谁能契此清都缘。冯生名挂天台藉，足蹑天梯访仙迹。崖头招鹤鹤初还，岩下搴华华吐色。箕踞长吟看水帘，一编寄我西来鹣。安得乘风振羽臂，与君重访张金蟾。
殷东阳兴瞩
作者：郑学醇
朝代：明

平原一以眺，云天属新霁。忻忻物向荣，披襟风转蕙。橤橤芬华敷，蔚蔚芳林翳。荡漾清波深，缅映垂萝细。顾瞻江与河，旷远极无际。形变随时化，神赏缘物契。萧散边遐心，沉忧托川逝。
水岸桃花
作者：郑学醇
朝代：明

几枝临水复临堤，灼灼东风日又低。莫倚晚霞争艳色，春光强半雨中迷。
水西驿
作者：郑学醇
朝代：明

章江江上驿，乘月且维舟。灏气兼天迥，滩声入梦流。路遥书断雁，风起浪惊鸥。忆得乡园里，清光正满楼。
江浦巡司
作者：郑学醇
朝代：明

暝色自凄凄，微茫失路溪。人依孤戍宿，天入万山低。浪静时闻柝，夜长频忆鸡。所思劳寤寐，遥隔碧云西。
泊半水窦
作者：郑学醇
朝代：明

野戌依江岸，帆樯集暮艘。凉风催木叶，寒色袭征裘。岂为悲生事，翻成赋远游。飘飘随去住，真觉此生浮。
浈江对月
作者：郑学醇
朝代：明

越水吴山路渺漫，孤舟偏觉别程难。愁心莫对清霄月，添得游人两鬓寒。
浙河春望
作者：郑学醇
朝代：明

东风吹暖拂缨尘，草树依微入望新。绣陌晓嘶金勒马，画帘春倚玉楼人。阳和喜就他乡色，迟暮偏怜拥褐身。烟景五湖天共远，断肠归雁数声春。
浮桥阻雪
作者：郑学醇
朝代：明

北风吹雪暗江头，逗夜连朝尚未休。怪得榜人关不度，拢船偏傍酒家楼。
海珠寺
作者：郑学醇
朝代：明

越王台前日未曛，越王城边江水分。千年宝刹中流出，尽日閒僧看水云。
涉江采芙蓉
作者：郑学醇
朝代：明

崇兰生别涧，孑孑扬秋芬。采之欲有赠，谁为同心人。直道易以疏，伊优易以亲。与君非鹣鹣，安得为一身。
淮上
作者：郑学醇
朝代：明

秋风淮水下如倾，云际征帆片片轻。目断平原双倦鸟，夕阳无限故乡情。
清溪驿
作者：郑学醇
朝代：明

一带平芜合浅沙，荆榛深处几人家。江风偏与南来客，归棹齐讴扎扎鸦。
清远道中朱荆玉携酒同弟学张懋纬承宰承藻承衮送至东林寺
作者：郑学醇
朝代：明

寺下长江澹不流，寺边秋色拥行舟。裘非紫绮劳相问，会有青樽慰远游。伐荻此时聊晤语，班荆何日重淹留。悬知后夜遥相忆，雪满苍山月满楼。
游仙四首
作者：郑学醇
朝代：明

宫阙玲珑向晓开，有人云此是瑶台。梦中不记仙凡隔，听得鸾笙几奏回。玉简青书大洞文，瑶坛清夜礼元君。凤箫声歇灵轺转，怅望那堪隔紫云。酒进琼浆脯擘麟，何年重得驻飙轮。仙家日月都如此，莫说蓬莱海有尘。九气璈声那得闻，素鸾天外自为群。不堪西望空肠断，太华峰高一片云。
游仙四首·其一
作者：郑学醇
朝代：明

宫阙玲珑向晓开，有人云此是瑶台。梦中不记仙凡隔，听得鸾笙几奏回。
游仙四首·其三
作者：郑学醇
朝代：明

酒进琼浆脯擘麟，何年重得驻飙轮。仙家日月都如此，莫说蓬莱海有尘。
游仙四首·其二
作者：郑学醇
朝代：明

玉简青书大洞文，瑶坛清夜礼元君。凤箫声歇灵轺转，怅望那堪隔紫云。
游仙四首·其四
作者：郑学醇
朝代：明

九气璈声那得闻，素鸾天外自为群。不堪西望空肠断，太华峰高一片云。
游僧
作者：郑学醇
朝代：明

帝城宫阙几云游，万井烟花夹御楼。礼磬倦敲天阙曙，衲衣曾度剿门秋。韶华瞥尔空中电，去住翛然不系舟。袖里青囊频指点，何时飞锡到□洲。
游灵水
作者：郑学醇
朝代：明

仲春和气应，万汇欣有托。阳林发丹葩，阴崖敷素萼。出谷莺既鸣，总翠条犹弱。晨策探灵景，逶迤越南郭。列岫互陵缅，广原纷绣错。俯观石窦泉，涓涓初可勺。泻远遂崩腾，触险时飞搏。冲涯别渭泾，注坎分盈涸。潭澄云气鲜，漪镜山容削。倾耳鸣濑喧，举目游鳞跃。荡漾绪风飏，氤氲曦日灼。文行绮縠浮，瀑濆棼丝落。太华神臂擘，龙门禹功凿。孰是兹灵源，觱沸由坤络。抚化理自超，即遇心成乐。山水足清音，野簇芬堪酌。欢赏重淹留，暝霭栖长薄。归路指城闉，馀情眷丘壑。伫想山阿人，何由寄荪药。
湖上阻雪
作者：郑学醇
朝代：明

飞雪何漫漫，驻舸彭湖夕。清晨忽已霁，遥望匡仙穗。邂逅得群贤，金石投交谊。别馆启嘉筵，肴蓛芬且备。觞行隙日暄，席徙雨云积。玄言畅古今，咏歌惬情致。境遇即为欢，赋韵均成四。
溪上晚归
作者：郑学醇
朝代：明

江风吹夜寒，白露凝芳芷。遥遥隔浦声，月中人度水。
滕王阁
作者：郑学醇
朝代：明

帝子来南国，临江构此楼。人随歌舞去，滕自古今留。槛静绮霞散，江深璧月浮。少年登览地，犹得赋重游。
潘君理以尊人诔文见属赋谢
作者：郑学醇
朝代：明

尧阶逊箕颍，汉禄辞黄绮。冥鸿渐九逵，潜虬媚渊水。絓组世所荣，幽贞自君子。懿哉脩嫭人，遥遥振芳轨。秉志惟达生，宁暇掇青紫。燕赵惬奇游，园庐竟栖止。垢气曾不婴，令誉存终始。高揖谢人群，恭敬遗桑梓。潜德信璠玙，编摩须国史。欲镌有道文，愧匪中郎比。
潘子迁之琼州五首
作者：郑学醇
朝代：明

曾闻海外是奇游，绛阙瑶宫彩蜃楼。五指山边风日美，挂帆一瞬便琼州。海中奇甸三千里，翠箔珠楼十万家。太守旧知新地主，到应前席贾长沙。涓涓椰酒似璚浆，少妇垆头学闹妆。何事客怀春更好，清歌一曲压郡觞。百花如绣拥苍屏，云是先朝学士亭。览古莫将商调按，夜深沧海老龙听。天池南畔即珠崖，南极煌煌映泰阶。清夜长吟抱明月，骊珠何处不探怀。
潘子迁之琼州五首·其一
作者：郑学醇
朝代：明

曾闻海外是奇游，绛阙瑶宫彩蜃楼。五指山边风日美，挂帆一瞬便琼州。
潘子迁之琼州五首·其三
作者：郑学醇
朝代：明

涓涓椰酒似璚浆，少妇垆头学闹妆。何事客怀春更好，清歌一曲压郡觞。
潘子迁之琼州五首·其二
作者：郑学醇
朝代：明

海中奇甸三千里，翠箔珠楼十万家。太守旧知新地主，到应前席贾长沙。
潘子迁之琼州五首·其五
作者：郑学醇
朝代：明

天池南畔即珠崖，南极煌煌映泰阶。清夜长吟抱明月，骊珠何处不探怀。
潘子迁之琼州五首·其四
作者：郑学醇
朝代：明

百花如绣拥苍屏，云是先朝学士亭。览古莫将商调按，夜深沧海老龙听。
潘黄门述哀
作者：郑学醇
朝代：明

晨驾出郊坰，松柏夹广路。之子归穷壤，荏苒岁云暮。殡宫何萧萧，宿草承朝露。生存处重闺，死丧扃泉户。仪容永乖隔，僶相成今故。明月照房栊，虚想成昏瞀。游魂怨何之，礼渐沿迁祔。劳生鬓易华，疢疾心如痼。彭殇无两岐，贤圣莫能度。掩袂哭蓍簪，回车怜踦屦。击缶岂人情，洒翰抒哀愫。
燕中雨夜
作者：郑学醇
朝代：明

敝褐中无绪，凄然寝复兴。十年心上事，一夜雨前灯。梦与禁钟断，愁于短铗增。乡园及万里，归信缈无凭。
燕京杂咏二首
作者：郑学醇
朝代：明

燕中美酒不当钱，当垆胡姬多少年。春光不尽贵游乐，信马高楼杨柳边。玉楼春酒破轻寒，锦帐红妆逗夜欢。一曲清歌声咽处，彩云片片堕阑干。
燕京杂咏二首·其一
作者：郑学醇
朝代：明

燕中美酒不当钱，当垆胡姬多少年。春光不尽贵游乐，信马高楼杨柳边。
燕京杂咏二首·其二
作者：郑学醇
朝代：明

玉楼春酒破轻寒，锦帐红妆逗夜欢。一曲清歌声咽处，彩云片片堕阑干。
燕子楼三首
作者：郑学醇
朝代：明

燕有空巢树有霜，楼前梧叶满银床。一从剑履归东洛，离恨空随濉水长。香袅金炉一缕烟，薰栊斜倚更潸然。霓裳舞罢歌钟歇，虚却楼头月几年。肠似江流日九回，经年不见雁书来。玉颜自昔多尘土，莫恨昆明有劫灰。
燕子楼三首·其一
作者：郑学醇
朝代：明

燕有空巢树有霜，楼前梧叶满银床。一从剑履归东洛，离恨空随濉水长。
燕子楼三首·其三
作者：郑学醇
朝代：明

肠似江流日九回，经年不见雁书来。玉颜自昔多尘土，莫恨昆明有劫灰。
燕子楼三首·其二
作者：郑学醇
朝代：明

香袅金炉一缕烟，薰栊斜倚更潸然。霓裳舞罢歌钟歇，虚却楼头月几年。
独漉篇
作者：郑学醇
朝代：明

独漉独漉，水深泥浊。泥浊可撬，水深难溯。萑苇之藋，不可以杭。芙蓉之秀，不可以裳。孤蓬离根，随风飘举。我心悠悠，念子无所。岩居野处，独行何施。夜衣锦绣，谁则知之。张宁设罿，彼兽何辜。死为烈士，生为懦夫。有虎唬哮，伏于山阿。袒裼以搏，其如虎何。
狼兵谣
作者：郑学醇
朝代：明

衣不必锦绣，食不必珍羞。阑斑三尺才掩肋，浊醪村市相绸缪。别有老彪大头目，篙鎗药弩藤兜鍪。嵌银宝刀耀明月，旋花逸足如苍虬。百回征调先收捷，意气不肯论封侯。年来峒寨偃戈甲，各辞队伍营东畴。大儿十五会耕作，小儿七岁能骑牛。但愿官家莫横索，此生衣食宁须求。
猫
作者：郑学醇
朝代：明

卧凭毡罽食凭鱼，薄荷香传半醉余。一线绿睛闲白昼，冷看鼯技渐消除。
玉山城南杨家水楼对月
作者：郑学醇
朝代：明

怀玉山头月半轮，江风畟畟水粼粼。不知桂阙寒多少，剩有寒辉照远人。
玉山河
作者：郑学醇
朝代：明

绿静春江似鸭头，半涵山色半侵楼。归心暗与流争急，亟就长年问去舟。
玉簪花
作者：郑学醇
朝代：明

岂是瑶台秋夜迟，泠泠风露月斜时。步虚声散飞琼起，误落云鬟第一枝。
玉阶怨二首
作者：郑学醇
朝代：明

玉壶秋夜永，罗幌度流萤。空阶步明月，谁解此时情。君恩同造化，普物物不知。敢恃如花色，能令雨露私。
玉阶怨二首·其一
作者：郑学醇
朝代：明

玉壶秋夜永，罗幌度流萤。空阶步明月，谁解此时情。
玉阶怨二首·其二
作者：郑学醇
朝代：明

君恩同造化，普物物不知。敢恃如花色，能令雨露私。
王侍中怀德
作者：郑学醇
朝代：明

炎德中横溃，逆竖干天纪。虐焰竟燎原，宇域惊飙起。伊洛昔丘墟，崤函复榛杞。荆蛮非我乡，浮云无定止。引睇望秦川，惓惓怀桑梓。慨彼下泉吟，伤哉旄丘耻。上宰挥天戈，白日回濛汜。揽袂佐戎麾，振策骖文轨。运会岂偶承，龙德自休否。永言匪宣骄，衔息以终始。
王君弼山房
作者：郑学醇
朝代：明

夜久喧渐息，叶落孤萤飞。寒山吐残月，不寝吝清辉。
王徵君养疾
作者：郑学醇
朝代：明

肃肃秋气清，团团珠露溥。河汉西南斜，寒虫鸣下土。卧疾时暇豫，俛仰怀今古。鱼腹葬三闾，牛口困五羖。荷筱未为劳，执戟良独苦。不材远斧斤，善鸣资鼎釜。柔弱以全生，斯理竟谁睹。至人远垢氛，灵明溢丹府。何必参与苓，随时事参补。床头有素琴，居閒时一抚。
班捷妤咏扇
作者：郑学醇
朝代：明

齐纨制团扇，鲜洁如秋霜。微物不足惜，所忧在炎凉。进御有荣宠，弃寘无辉光。天运尚移易，人事安可常。
甘露诗为大浦王令
作者：郑学醇
朝代：明

令德契重玄，休徵协神奖。瑞露中宵零，卉木同欣爽。飞甘玉蕊敷，委润琼枝长。郊闉淋气浮，丛林珠缀响。报政忽臻兹，行当受上赏。
生年不满百
作者：郑学醇
朝代：明

人事有代谢，天运无常盈。计功与殉利，咄咄竟何成。哲人悟神理，垢氛长不缨。存虚御六气，振翰凌蓬瀛。高揖九州士，天路空冥冥。
由瑞虹抵沿山河三首
作者：郑学醇
朝代：明

北风吹断蓬，寒云暗四野。四野何茫茫，江流迅如马。野草被严霜，荣枯不相假。疆域日以殊，远客何为者。坎凛怆中怀，悲歌泪如写。严冬何凛冽，玄云结层阴。寒雨中夜零，游子怀重衾。愁绪本无端，展转自相寻。相彼孤栖鸟，依依望故林。行行日以远，所托惟声音。声音不可托，何用慰人心。天地本蘧庐，光阴成过客。人生惟百年，而谁能满百。良时不尽欢，容华枉抛掷。采葛怀三秋，况此三秋隔。举目尽途人，安知胡与貊。行行但来归，无为久离索。
由瑞虹抵沿山河三首·其一
作者：郑学醇
朝代：明

北风吹断蓬，寒云暗四野。四野何茫茫，江流迅如马。野草被严霜，荣枯不相假。疆域日以殊，远客何为者。坎凛怆中怀，悲歌泪如写。
由瑞虹抵沿山河三首·其三
作者：郑学醇
朝代：明

天地本蘧庐，光阴成过客。人生惟百年，而谁能满百。良时不尽欢，容华枉抛掷。采葛怀三秋，况此三秋隔。举目尽途人，安知胡与貊。行行但来归，无为久离索。
由瑞虹抵沿山河三首·其二
作者：郑学醇
朝代：明

严冬何凛冽，玄云结层阴。寒雨中夜零，游子怀重衾。愁绪本无端，展转自相寻。相彼孤栖鸟，依依望故林。行行日以远，所托惟声音。声音不可托，何用慰人心。
登太白楼似陈遂所年兄邓心虞刘见泉何翼轩李敬菊同舟诸丈
作者：郑学醇
朝代：明

百尺城高济水阴，他乡乘暇此开襟。酒人问月空楼阁，词客凭阑自古今。碣石北瞻双阙迥，昆崙西指浊河深。青云器业看公等，何限凭陵八极心。
登广州郡城
作者：郑学醇
朝代：明

百谷汇天池，五岭甸南服。秦尉披荆榛，炎荒肇黄屋。五季竞霸图，蛟蜃肆荼毒。玉玺陨厓山，华风染胡俗。神圣御寰区，泰阶爰清淑。九译来梯航，献琛萃川陆。灵气人所钟，河山迥回复。谯楼俯郊闉，层晖展遐瞩。悠然往古心，畅哉千里目。肉食鄙藿谋，祸机多隐伏。欲纡南顾忧，绥柔在良牧。
登梧州郡城奉和管慕云太史管时分守苍梧
作者：郑学醇
朝代：明

南交十月早霜微，云物苍苍拂曙晖。地险戍楼依郭转，时平烽火近郊稀。海门蜃散千艘集，铜柱烟和独鹤归。百队貔貅閒战斗，空多营马入秋肥。
白纻词二首
作者：郑学醇
朝代：明

姑苏台上春日长，百花洲畔春花芳。昼欢未足夜筵张，华灯灼灼舒红光。云屏锦帐兰蕙香，横箫挟瑟出幽房。朱唇宛转发浩倡，馀音袅袅浮雕梁。金壶滴月流西方，酣歌缓舞殊未央。天河荧荧横鹊梁，阊门半启秋风凉。吴娥窈窕斗华妆，越罗楚练蒙素禳。促樽合坐飞瑶觞，樽前起舞摇明珰。引商激羽声琳琅，含情托意一何长。东江月出西江光，芙蓉露下杨柳霜。
白纻词二首·其一
作者：郑学醇
朝代：明

姑苏台上春日长，百花洲畔春花芳。昼欢未足夜筵张，华灯灼灼舒红光。云屏锦帐兰蕙香，横箫挟瑟出幽房。朱唇宛转发浩倡，馀音袅袅浮雕梁。金壶滴月流西方，酣歌缓舞殊未央。
白纻词二首·其二
作者：郑学醇
朝代：明

天河荧荧横鹊梁，阊门半启秋风凉。吴娥窈窕斗华妆，越罗楚练蒙素禳。促樽合坐飞瑶觞，樽前起舞摇明珰。引商激羽声琳琅，含情托意一何长。东江月出西江光，芙蓉露下杨柳霜。
白范江
作者：郑学醇
朝代：明

舟楫翠烟中，鸡犬丛篁里。洞口有渔人，飞花莫随水。
白莲
作者：郑学醇
朝代：明

露满园林水满池，素香恬澹欲开迟。低回不敢承初日，绿叶亭亭与护持。
白鹿社为冯泰氏二首
作者：郑学醇
朝代：明

世运际清夷，霸图久沦昧。获鹿闻兹山，名迹空岩濑。岝崿亘朱明，缅邈通衡岱。涧壑互蔽亏，薜萝纷蔚荟。灵境乃天启，胜事于人待。辟社萃朋游，霞烟袭襟带。翰墨时间作，篇章成绣绘。神以幽寂超，赏与高深会。希踪千载前，放志九州外。逍遥契道缘，终期加十赍。夸士吝浮荣，达人慕奇胜。庞公栖鹿门，蒋诩辟羊径。眷兹螺山幽，龙湾夹澄瑩。笙鹤时纡回，骊珠夜辉映。即事寡喧豗，抚化成嘉咏。既伸仲长志，宁浅康乐兴。良辰集我友，投分适所性。大业互切劘，玄言复印證。扪萝拾紫芝，悠然与心称。长啸倚崇阿，鸾音满清听。
白鹿社为冯泰氏二首·其一
作者：郑学醇
朝代：明

世运际清夷，霸图久沦昧。获鹿闻兹山，名迹空岩濑。岝崿亘朱明，缅邈通衡岱。涧壑互蔽亏，薜萝纷蔚荟。灵境乃天启，胜事于人待。辟社萃朋游，霞烟袭襟带。翰墨时间作，篇章成绣绘。神以幽寂超，赏与高深会。希踪千载前，放志九州外。逍遥契道缘，终期加十赍。
白鹿社为冯泰氏二首·其二
作者：郑学醇
朝代：明

夸士吝浮荣，达人慕奇胜。庞公栖鹿门，蒋诩辟羊径。眷兹螺山幽，龙湾夹澄瑩。笙鹤时纡回，骊珠夜辉映。即事寡喧豗，抚化成嘉咏。既伸仲长志，宁浅康乐兴。良辰集我友，投分适所性。大业互切劘，玄言复印證。扪萝拾紫芝，悠然与心称。长啸倚崇阿，鸾音满清听。
白鹿社为冯泰氏二首·其二
作者：郑学醇
朝代：明
体裁：古风

夸士吝浮荣，达人慕奇胜。庞公栖鹿门，蒋诩辟羊径。眷兹螺山幽，龙湾夹澄莹。笙鹤时纡回，骊珠夜辉映。即事寡喧豗，抚化成嘉咏。既伸仲长志，宁浅康乐兴。良辰集我友，投分适所性。大业互切劘，玄言复印證。扪萝拾紫芝，悠然与心称。长啸倚崇阿，鸾音满清听。
相逢狭路间
作者：郑学醇
朝代：明

相逢狭路间，道狭步还却。邂逅相与言，君行为谁约。淳朴久已漓，荣利多萦缚。世运有推移，物情易磷薄。枢要摈寒微，肉食轻藜藿。趑趣历险艰，何如纵丘壑。躬耕未为劳，吟钓差堪乐。狭路不足游，请君慎所托。
石门阻雨
作者：郑学醇
朝代：明

凉雨夜潇潇，寒江暗上潮。感时堪泪尽，别路易魂销。有梦悬青雀，无心问黑貂。惟应待明发，渐与故山遥。
碧桃初花风雨所阻
作者：郑学醇
朝代：明

罗浮山下太清坛，移得仙根入画栏。春意不教花骤发，几朝晴暖几朝寒。
秋夜长
作者：郑学醇
朝代：明

静夜不能寐，揽衣步中堂。气候变寥慄，罗幌凄微霜。崇兰萎素姿，蟋蟀鸣近床。清曲为谁理，况兹秋夜长。单居易为感，不觉涕沾裳。
秋怀寄梁先仰
作者：郑学醇
朝代：明

袅袅秋风吹薜萝，忽惊新雁度金河。千山月色离魂黯，一夜秋声病枕多。促织吟寒催短鬓，疏砧敲曙怨青娥。瑶华满地还堪搴，欲寄相思奈远何。
秋日同刘陆韦诸博士冰井寺宴集
作者：郑学醇
朝代：明

寺后秋山落木纷，寺前秋色净沄沄。岩阿雪作千花散，石窦泉从一道分。钟定乍飞员峤月，剑归犹带洞庭云。天涯莫送凭高目，何限联翩北雁群。
秋空月
作者：郑学醇
朝代：明

明月悬秋空，皎皎临窗牖。望之不可亲，掔之不去手。一回圆缺一回新，清光大地皆应有。居人见月思远人，远人见月将归否。
积雨怀所知
作者：郑学醇
朝代：明

支策野桥西，风烟积雨迷。径深花互落，梢重叶如啼。水荇蜻蜒立，茅檐翡翠栖。不知羊仲侣，何日手重携。
稽中散言志
作者：郑学醇
朝代：明

至人禀灵气，恬澹完其真。贤哲事名教，斯理难重陈。曰余不师训，少小恃慈仁。冥心希大道，励志超常伦。老庄契夙好，放旷自难驯。守拙期寡累，处顺故忘贫。山泽恣所娱，鱼鸟来相亲。芝术纷可饵，何用汨冥尘。俯仰大块间，所贵惟一身。导养苟不亏，彭铿庶比邻。日月易徂迈，时以书诸绅。
章江阻雨
作者：郑学醇
朝代：明

章水西流转北来，计程明日郁孤台。寒风急送千峰雨，心折庾关几树梅。
答何其睿
作者：郑学醇
朝代：明

玉露浥崇兰，扬芳满深泽。能当此时好采掇，遗逃始与尘事疏。
答冯稚谟
作者：郑学醇
朝代：明

金鸭香销换夕薰，冥冥烟雨又春分。已圆壮志从鞭弭，祇有閒悯伴水云。杂佩未能酬缬好，新诗偏得慰离群。知君已探升真诀，玉笈何因得共闻。
答区海目城馆见寄
作者：郑学醇
朝代：明

初衣久已拂缁尘，烟水遥遥寄此身。天际雄风时忆汝，怀中明月远投人。五仙石古留洞口，九节蒲生满涧滨。玉舄只令如可接，相期挹袖追飙轮。
答太初叔
作者：郑学醇
朝代：明

扰扰尘途五十年，几回清梦寄游仙。虚疑鹤驭横三岛，已恨凫飞隔九天。往事总归刍狗外，息机长傍海鸥前。知君妙得华阳诀，肯授参同契一编。
答欧子建
作者：郑学醇
朝代：明

青天西挂赤城霞，卧阁潇潇玩物华。鲤讯忽惊云里堕，龙纹遥忆斗间斜。长吟祇恨依然越，绝调堪怜和者巴。海内才名诸少在，白头人自老楞伽。
答欧桢伯先生
作者：郑学醇
朝代：明

邂逅从京国，凄违阅岁华。每怜身是客，长傍醉为家。地僻稀逢雁，官閒合饵砂。世途嗟泛梗，清汉望归槎。忆种门前柳，慵看县里花。乡心何处折，山郭暮鸣葭。
答潘子迁用韵
作者：郑学醇
朝代：明

翩翩青苧带风斜，绿酒红亭不待赊。邂逅喜深还赋别，倦游人老更辞家。瑶空欲堕歌中雪，綵笔犹悬梦里花。烟水苍茫孤棹远，酷怜秋色满江涯。
答潘幼则用韵
作者：郑学醇
朝代：明

秋风雁度浙河西，远访严陵旧钓溪。三尺素琴挥别调，数行纨扇寄新题。同游久自思陶谢，狂态惟应托阮嵇。安得重携问春信，绿杨阴下络偏提。
答阳电陆营家兄用韵
作者：郑学醇
朝代：明

林壑久知盟野鹤，云霄无复着飞凫。何如天外腰龙剑，坐啸军中握虎符。佳会几时联隶萼，相思何处寄蘼芜。夜深鸣轧江城角，千里还同明月孤。
答陈梅伯见讯
作者：郑学醇
朝代：明

清晓银床叶渐稠，病怀潇瑟又深秋。非关庾信情多感，自笑韩康迹未幽。赤仄尚堪供白堕，短篇那得慰长愁。芦花浅水多肥鳜，安得重携上钓舟。
粤台览胜
作者：郑学醇
朝代：明

炎徼风烟一望中，江山曾忆霸图雄。白云睥晲千秋色，珠海帆樯万里风。绣户珠帘低晚照，落霞孤骛映遥空。樽前物态饶春意，夹岸梅花树树同。
约李神白访冲虚观李九还鍊师
作者：郑学醇
朝代：明

罗浮道士不相识，闻在葛洪丹灶西。已办短筇双不借，与君联步访丹梯。
经所亲故居
作者：郑学醇
朝代：明

倚山临水旧烟霞，回首人间几岁华。溪鸟不随时事改，春深啼上野棠花。
结客少年场
作者：郑学醇
朝代：明

三何富年少，任侠轻王侯。失意睚眦间，匕首动相雠。追兵捷飞影，亡命向边州。一身百技绝，幕府先见收。七奔乐浪郡，百战黑山头。数奇业不就，蒙茸惟敝裘。枕戈三十载，崎岖还故丘。生存及恩寡，亲旧如云浮。穷达固有命，分义良所谋。何为自放浪，坎轲怀百忧。
绣江
作者：郑学醇
朝代：明

八月江气清，凉风吹不歇。扁舟忆远人，长歌对秋月。
绿珠江在博白县
作者：郑学醇
朝代：明

绿罗村外岭头双，绿罗村下水如泷。一道寒流秋瑟瑟，古来传是绿珠江。
罗山别业为陈侣梅方伯二首
作者：郑学醇
朝代：明

遥忆罗山下，躬耕旧业存。香粳连万井，疏竹隐孤村。土鼓喧秋社，春花绽野园。谁知寰宇内，别自有桃源。嗜静耽丘壑，山灵旧有盟。趣朝因紫诰，分陕为苍生。丛桂千秋色，红泉百道横。无劳赋招隐，明主待持衡。
罗山别业为陈侣梅方伯二首·其一
作者：郑学醇
朝代：明

遥忆罗山下，躬耕旧业存。香粳连万井，疏竹隐孤村。土鼓喧秋社，春花绽野园。谁知寰宇内，别自有桃源。
罗山别业为陈侣梅方伯二首·其二
作者：郑学醇
朝代：明

嗜静耽丘壑，山灵旧有盟。趣朝因紫诰，分陕为苍生。丛桂千秋色，红泉百道横。无劳赋招隐，明主待持衡。
罗波潭上有石城土酋岑瑛所筑
作者：郑学醇
朝代：明

贪看樽石临潭水，不觉潭花露湿衣。何限消沉终古事，碧天无际月轮飞。
罗浮八首 其一 冲虚观
作者：郑学醇
朝代：明

飞来燕履是何年，闻说鲍仙与葛仙。岁久羽衣犹化蝶，雨馀丹灶自生烟。花阴夹道黄麟见，潭影浮空彩凤翩。徙倚瑶坛清籁发，却疑仙乐下钧天。
罗浮八首 其七 水帘洞
作者：郑学醇
朝代：明

峭壁淙淙泻瀑泉，玉花飞溅素珠悬。崩腾沧海双蛟斗，澒洞昆阳万马先。趺坐不惊春燕入，幽栖偏与世尘捐。飞龙若遣催行雨，应化甘霖遍九天。
罗浮八首 其三 朝斗坛
作者：郑学醇
朝代：明

仙卿环佩此朝元，斗宿疏明夜不喧。玉露未晞瑶草湿，灵风初满翠旗翻。经藏蕊阙铜龙护，剑伏空山瑞气存。浮世未须论浩劫，碧桃深处是仙源。
罗浮八首 其二 蓬莱阁
作者：郑学醇
朝代：明

峻阁层栏俯夕晖，清虚真与世相违。千年紫气通瑶岛，尽日祥云绚翠微。缥缈神钲时发响，茏葱符竹已成围。金珰玉佩山头过，知是群仙月下归。
罗浮八首 其五 梅花村
作者：郑学醇
朝代：明

彩云轩近朱明洞，洞口梅花尚有村。㶁㶁涧声喧水碓，阴阴松叶护柴门。空馀草舍千年迹，无复疏枝月夜魂。济胜自应频驻屧，可谁重与倒芳樽。
罗浮八首 其八 天华宫
作者：郑学醇
朝代：明

云母溪边一水通，犹传蛟蜃旧离宫。霞烟掩映千峰外，松桧参差夕照中。废殿有基迷断础，铜人无泪泣秋风。黄幡紫盖知何处，红翠数声山月空。
罗浮八首 其六 大石楼
作者：郑学醇
朝代：明

紫翠中天耸石楼，铁桥流水几经秋。三株树近天鸡报，九叠光生海日浮。缟鹤振衣横碧落，金芝敷甲满丹丘。仙坛□景依然在，风御何因历九州。
罗浮八首 其四 野人庐
作者：郑学醇
朝代：明

观源洞口觅仙踪，云琐仙山悴几重。哑虎夜惊千岁鹤，碧鸡春唤万年松。药槽自引灵泉洗，丹灶犹馀绛雪封。风景苍苍人去远，杖藜何处得相从。
罗浮八首·冲虚观
作者：郑学醇
朝代：明

飞来燕履是何年，闻说鲍仙与葛仙。岁久羽衣犹化蝶，雨馀丹灶自生烟。花阴夹道黄麟见，潭影浮空彩凤翩。徙倚瑶坛清籁发，却疑仙乐下钧天。峻阁层栏俯夕晖，清虚真与世相违。千年紫气通瑶岛，尽日祥云绚翠微。缥缈神钲时发响，茏葱符竹已成围。金珰玉佩山头过，知是群仙月下归。仙卿环佩此朝元，斗宿疏明夜不喧。玉露未晞瑶草湿，灵风初满翠旗翻。经藏蕊阙铜龙护，剑伏空山瑞气存。浮世未须论浩劫，碧桃深处是仙源。观源洞口觅仙踪，云琐仙山悴几重。哑虎夜惊千岁鹤，碧鸡春唤万年松。药槽自引灵泉洗，丹灶犹馀绛雪封。风景苍苍人去远，杖藜何处得相从。彩云轩近朱明洞，洞口梅花尚有村。㶁㶁涧声喧水碓，阴阴松叶护柴门。空馀草舍千年迹，无复疏枝月夜魂。济胜自应频驻屧，可谁重与倒芳樽。紫翠中天耸石楼，铁桥流水几经秋。三株树近天鸡报，九叠光生海日浮。缟鹤振衣横碧落，金芝敷甲满丹丘。仙坛□景依然在，风御何因历九州。峭壁淙淙泻瀑泉，玉花飞溅素珠悬。崩腾沧海双蛟斗，澒洞昆阳万马先。趺坐不惊春燕入，幽栖偏与世尘捐。飞龙若遣催行雨，应化甘霖遍九天。云母溪边一水通，犹传蛟蜃旧离宫。霞烟掩映千峰外，松桧参差夕照中。废殿有基迷断础，铜人无泪泣秋风。黄幡紫盖知何处，红翠数声山月空。
罗浮篇赠梁先孔兼寄韩孝廉
作者：郑学醇
朝代：明

罗山兀立番禺东，江源直与句曲通。浮山乃是蓬莱之一岛，上古浮海而来附其中。二山相合五百里，其高三十六百仞，巉岩岝崿摩苍空。是为十大洞天之第七，霞炬叠叠四百三十有二之仙峰。璇房瑶宫七十二，飞流瀑布澎湃而铮鏦。就中飞云最崒嵂，石楼中天相对出。铁桥东望即扶桑，夜半鸡鸣观海日。朱明耀真谁所司，太极仙卿朱灵芝。葛洪鲍靓时相访，翩翩玉燕来差池。梁卢王佐亦仙侣，轩鸾控鹤骖虬螭。灵岩福地人罕到，瑶华琪草长葳蕤。碧桃春风开烂熳，仙苻竹叶娟娟垂。别有寒梅寄幽壑，千枝万枝珠错落。游人醉枕梦游仙，月转参横天漠漠。凤凰谷口凤雏飞，龙潭潭上苍龙归。冲虚观里渴虹歛，朝斗坛前睨日辉。此山名胜天下无，峰峦沓霭接天都。不向中原数恒霍，宁论海外誇蓬壶。韩君文彩何卓荦，兴酣落笔摇五岳。图书暂此搆精庐，行向彤庭披礼乐。招携复有梁生才，壮游吴楚始归来。何但名山探幽胜，还期结驷黄金台。罗浮山，真碨㠥。曾闻安期生，卖药东海市，鹤驭飘飘时一至。华子期，亦居此，岁易其形为十二。莫道神仙不可逢，世上英雄回首是。我与仙山似有缘，只今高卧海云边。金丹寤寐苏玄朗，颠毛种种心茫然。思君欲订罗浮䊻，挥毫一寄罗浮篇。会须与君支短策，逍遥直上飞云颠。倒骑黄鹤揖群仙，頫视齐州历历九点之苍烟。
署中二首
作者：郑学醇
朝代：明

繁苞嫩蕊斗年芳，昨夜东风又海棠。梅已着枝桃结子，可怜春色似河阳。谁将雪朵缀缃枝，香雾濛濛夜色迟。无复閒情对芳物，病怀空许月明知。
署中二首·其一
作者：郑学醇
朝代：明

繁苞嫩蕊斗年芳，昨夜东风又海棠。梅已着枝桃结子，可怜春色似河阳。
署中二首·其二
作者：郑学醇
朝代：明

谁将雪朵缀缃枝，香雾濛濛夜色迟。无复閒情对芳物，病怀空许月明知。
群盗
作者：郑学醇
朝代：明

攘攘黄巾者，楼船蔽落晖。排云千盾合，击水四轮飞。整整朱旗出，渊渊赛鼓微。健儿性无赖，况复罢池归。
自君之出矣
作者：郑学醇
朝代：明

自君之出矣，无复御铅华。逝水有西泛，狂夫那忆家。
至梧州厂
作者：郑学醇
朝代：明

竹楼山郭外，隐几独中宵。江静云徐动，秋深涨渐消。物情俱卤莽，国计尽渔樵。魏阙驰驱意，空惊万里遥。
舟夜闻雁
作者：郑学醇
朝代：明

为客又逢秋，潇潇揽敝裘。五更初过雁，万里只孤舟。路隔行中断，江寒影独流。所嗟云汉翼，飘泊向何洲。
花下忆同游诸子
作者：郑学醇
朝代：明

去年花满帝城新，今日天涯忆故人。莫怪尊前易惆怅，东风别是一年春。
花下酌诸昆弟
作者：郑学醇
朝代：明

春晴日日见花开，岁月无情短鬓催。花间几奉连枝会，乐事非关在酒杯。
苏州十二景 其一 阊阖门
作者：郑学醇
朝代：明

吴门西路版桥通，万室鳞鳞水接空。鹤市鸡陂何处是，繁华都在画图中。
苏州十二景 其七 天池山
作者：郑学醇
朝代：明

华山奇石倚苍屏，下有池莲冉冉青。闻道玉人曾羽化，愿从风御出沧溟。
苏州十二景 其三 虎山桥
作者：郑学醇
朝代：明

十里楼台绿映红，酒旗轻闪楝花风。桥边树树闻莺语，总付游人半醉中。
苏州十二景 其九 玄墓山
作者：郑学醇
朝代：明

万峰寺下五湖水，漾漾溶溶掩映中。独倚层栏看不尽，一时楼阁起秋风。
苏州十二景 其二 虎丘山
作者：郑学醇
朝代：明

梵宫千尺拥姑苏，势压吴江与太湖。惟有生公堂下石，不知今更点头无。
苏州十二景 其五 天平山
作者：郑学醇
朝代：明

峰峦突兀郡城西，万树松杉落日低。何事吟筇不归去，白云馀兴尚堪携。
苏州十二景 其八 七宝泉
作者：郑学醇
朝代：明

一泓青彻碧山头，绿染絺衣五月秋。绰约荷花飞雨过，只疑神女弄珠游。
苏州十二景 其六 石湖
作者：郑学醇
朝代：明

越来溪畔石湖开，范蠡扁舟去不回。荡漾何人还钓雪，夜寒山月几裴徊。
苏州十二景 其十 太湖
作者：郑学醇
朝代：明

太湖三万六千顷，渺渺波涛自古今。日晚湖南望湖北，布帆天际弄轻阴。
苏州十二景 其十一 灵岩寺
作者：郑学醇
朝代：明

吴苑娃宫旧有名，只今云树望中平。潇潇梵宇风铃响，犹似当时步屧声。
苏州十二景 其十二 甫里祠
作者：郑学醇
朝代：明

甫蠕祠堂岁月深，秋风潇瑟满平林。不知笠泽人归后，千载谁同遁世心。
苏州十二景 其四 南峰寺
作者：郑学醇
朝代：明

绀殿重重隔翠微，石门中望四山围。飞仙自别支公去，缟袂何年更一归。
苏州十二景·阊阖门
作者：郑学醇
朝代：明

吴门西路版桥通，万室鳞鳞水接空。鹤市鸡陂何处是，繁华都在画图中。梵宫千尺拥姑苏，势压吴江与太湖。惟有生公堂下石，不知今更点头无。十里楼台绿映红，酒旗轻闪楝花风。桥边树树闻莺语，总付游人半醉中。绀殿重重隔翠微，石门中望四山围。飞仙自别支公去，缟袂何年更一归。峰峦突兀郡城西，万树松杉落日低。何事吟筇不归去，白云馀兴尚堪携。越来溪畔石湖开，范蠡扁舟去不回。荡漾何人还钓雪，夜寒山月几裴徊。华山奇石倚苍屏，下有池莲冉冉青。闻道玉人曾羽化，愿从风御出沧溟。一泓青彻碧山头，绿染絺衣五月秋。绰约荷花飞雨过，只疑神女弄珠游。万峰寺下五湖水，漾漾溶溶掩映中。独倚层栏看不尽，一时楼阁起秋风。太湖三万六千顷，渺渺波涛自古今。日晚湖南望湖北，布帆天际弄轻阴。吴苑娃宫旧有名，只今云树望中平。潇潇梵宇风铃响，犹似当时步屧声。甫蠕祠堂岁月深，秋风潇瑟满平林。不知笠泽人归后，千载谁同遁世心。
草萍古驿
作者：郑学醇
朝代：明

寒风吹雨欲成花，远道行人倍忆家。地拆东南分楚越，路从台斗望京华。松林蔚蔚依山转，麦垄青青逐涧斜。暝色渐看城郭近，女墙官树遍栖鸦。
萧进士给饟辽东便道汉阳省觐
作者：郑学醇
朝代：明

清时才似季方稀，此日都亭四牡騑。转饟恩从天上出，趋庭人自日边归。玺书已动辽阳色，綵服还增汉水辉。闻说边储须石画，到来何以报垂衣。
落花
作者：郑学醇
朝代：明

每到花时忍独醒，化机开落几曾停。落花还有开花日，雪鬓何时得再青。
行行重行行
作者：郑学醇
朝代：明

别离在万里，依依梦故乡。道路阻且艰，引领遥相望。音尘久断绝，寤言怀忧伤。蟾蜍怀故土，騊駼思旧疆。欢爱人自好，忧思人自老。少壮能几时，相须苦不早。思君会无期，焉得不枯槁。勖哉崇明德，令名以终保。
袁太尉从驾
作者：郑学醇
朝代：明

皇图肇江介，历数宗两汉。九有尽归心，河海咸清晏。郊社事明禋，假庙萃群涣。法驾莅齐宫，吉蠲惟谷旦。德馨上帝歆，鼓奏先灵衎。祝史陈信辞，俊髦奉璋瓒。礼登万福同，道盛百王冠。川渎效灵符，泰阶玉璀璨。仁爱祈天心，永命过周算。稽首赋长谣，远续猗那叹。
襄阳曲
作者：郑学醇
朝代：明

襄阳昨夜秋风起，扬帆估舶相衔尾。朝过汉口暮湘阴，缈缈樯乌何处寻。郎心重利轻离别，风波日日无休歇。郎如江水色，妾如水中石。江水日夜东西驰，妾心如石终不移。
西北有高楼
作者：郑学醇
朝代：明

高楼临大道，榱构起参差。惠风流阿阁，旭日衔双扉。思妇谁为容，绵带罗裳衣。当户理清瑟，音响何一悲。良人久燕赵，宛转守空闺。朝至春花妍，日暮华色衰。不惜朱颜改，所嗟时易违。君亮执高谊，白首以为期。
西江夜泛
作者：郑学醇
朝代：明

霜后瘴烟清，空江新月明。中流千籁寂，孤屿一舷鸣。练色淼无际，长风如有情。美人何处所，吟望隔蓬瀛。
西湖五十韵
作者：郑学醇
朝代：明

天目垂双乳，西湖注百泉。霞标千嶂迥，烟水六桥联。络绎欢游骑，笙歌罨画船。玉楼花掩映，石路草葱芊。月迥重潭静，风轻一镜涟。綵丝移雀舫，红袖出鞦韆。柳色迷歌扇，蘋香龙舞筵。两高飞晓日，三竺隐诸天。月路飘金粟，商飙拂绣莲。老猿呼袅袅，归鹤绕蹁蹁。梅点孤山雪，松霏九里烟。层城开水际，危塔倚山巅。石转惊神运，崖穹讶鬼镌。钟微知寺远，锣动速舟还。苏小妖魂在，西施黛色妍。风流唐白傅，放逸宋坡仙。和靖成真隐，参寥却解禅。古今人屡异，兴废事空传。勾践谋资蠡，婆留姓是钱。封疆重启霸，吴越一王专。南渡偏安日，仁和驻跸年。乾坤馀王气，罗刹定都廛。邀福延祥观，宸游聚景园。湖山多逸豫，舸舰几流连。宫嫔珠帘揭，篙师锦缆牵。暖风喧凤吹，香雾滃龙涎。宋嫂羹初进，蕲王赐屡宣。繁华三岛外，弦管五云边。北虏通和议，东窗弄杀权。精忠哀武穆，慷慨羡胡诠。覆餗仍秋壑，残躯殒木绵。半閒堂已矣，水乐洞依然。白雁江南过，黄龙瘴海膻。故宫沦蔓草，垄树泣啼鹃。事往千秋慨，奇游此日偏。山川真画里，景物值春先。堤柳霜凋尽，山花烧共燃。惊鸿遵荻渚，振鹭起葑田。鹫岭寒云薄，西泠澹月悬。渔灯依岸曲，城角倚风前。怀土非王粲，樗材老郑虔。客途嗟浪迹，岁月负华颠。真长船谁问，王猷兴转遄。归装无白璧，旧物有青毡。古调琴三尺，缥囊易一编。倚歌徒和郢，醉筑尚思燕。岂必求勾漏，宁须候偓佺。浮生随所遇，真性讵能迁。浈水程三月，庾关路几千。何因湖外寺，时借上方眠。
西湖图
作者：郑学醇
朝代：明

谁将西湖景，摹写入生绡。眼中忽见两高胜，耳畔疑听八月潮。楼台叠叠依城郭，玻璃漾漾催兰桡。六桥柳，如可折，孤山鹤，不堪招。苏堤莎正煖，谁试玉骢骄，岳坟松桧晚萧萧。繁华千古事，黄屋久烟销。只今惟有南楼月，夜深吹彻玉人箫。
覃村道中
作者：郑学醇
朝代：明

道傍连卷双木绵，下有流水鸣溅溅。行人策马日西去，鹧鸪啼入草间烟。
观迎春
作者：郑学醇
朝代：明

腊尽春回暖尚遥，官河冰结未全消。喧阗箫鼓迎将去，只为长堤换柳条。
观音庵
作者：郑学醇
朝代：明

长夏厌烦溽，步屧探幽胜。沿洄历深涧，逶迤攀绝磴。潭澄虬伏潜，林深鸟呼应。流云澹素心，风松惬清听。崖欹兰若浮，龛寂僧初定。眷此息尘机，日欲缮真性。暝色下方还，烟萝响孤磬。
许徵君自叙
作者：郑学醇
朝代：明

方水玉含辉，圆泽珠沉照。至宝恒秘藏，曾不事炫耀。大矣造化工，混沦无窾窍。秋至月华鲜，凭轩展清眺。百虑静中息，默默观玄妙。内外既两忘，万应神不掉。真乐岂外假，神理匪言笑。膏灼兰自薰，所以龚生吊。
访天坛赵鍊师二首
作者：郑学醇
朝代：明

寻真一到上清家，壶里仙源洞里霞。风飏翠帘春似海，玉笙吹起碧桃花。翛然海鹤共精神，曾是先朝泰畤臣。今夜露寒坛上月，佩环犹自礼群真。
访天坛赵鍊师二首·其一
作者：郑学醇
朝代：明

寻真一到上清家，壶里仙源洞里霞。风飏翠帘春似海，玉笙吹起碧桃花。
访天坛赵鍊师二首·其二
作者：郑学醇
朝代：明

翛然海鹤共精神，曾是先朝泰畤臣。今夜露寒坛上月，佩环犹自礼群真。
谒韩襄毅公祠
作者：郑学醇
朝代：明

节钺临蛮土，馀威铲大藤。乾坤双石阙，祠宇一中丞。戡乱资神理，匡时在数宁。遥看古铜柱，汉将至今称。
谢临川游山
作者：郑学醇
朝代：明

夙昔慕奇胜，二纪遂兹游。一麾远江海，弭节得夷犹。进帆薄枉渚，挟策登崇丘。望崖神已往，抚景意先投。峰岫纷岝崿，林麓互绸缪。初经洞穴险，渐陟层峦幽。气侯易昏旦，涧壑殊春秋。仰盻寒条荣，俯拾春荑柔。暧暧赤霞歛，决决红泉流。羽人既沦灭，遗迹千载留。境寂虑自澹，理足分何求。寄言摄生客，试用此道谋。
谢仆射游览
作者：郑学醇
朝代：明

端居限台省，夙驾命油轩。委蛇及晚沐，揽辔临郊原。亹亹阴气逼，凄凄秋景繁。孤蓬易流转，短翮难翩翻。抚彼万类殊，识此造化端。动极归有静，物我本同根。冥灵阅年岁，蕣菌无朝昏。处华理难久，守约道逾尊。独往适吾性，意得斯忘言。
谢光禄郊游
作者：郑学醇
朝代：明

扰扰市廛间，冥尘暗丹毂。晨驾往郊坰，怡然畅心目。芳草远芊眠，脩林多朴蔌。灵雨一以零，川原净如沐。活活新泉流，萦澄漱寒玉。时变感鸣禽，嘤嘤来灌木。窈窕布云萝，翠色凝初服。长啸发鸾凰，馀音振空谷。缅彼鹿门公，何由企芳躅。终当谢纠纷，毋烦季主卜。
谢法曹赠别
作者：郑学醇
朝代：明

嘉月戒行旅，信迈惟仲春。解缆赤亭渚，弭棹浦阳津。拳拳共饮饯，戚戚岂异人。宴会良欢乐，别路成酸辛。酸辛恒别离，况乃在亲爱。与子本连枝，缱绻非由外。靡靡即长途，顾望心如痗。嘉会岂无期，良时苦不再。嘉会怅悠悠，雨雪阻行舟。进帆暗东路，返棹远南楼。衔思历嶀嵊，凝睇越西州。独有盈樽酒，谁与展绸缪。绸缪念昔时，中情两不疑。披襟散清帙，点翰酬新诗。搴芳竟遥夕，款洽愬杯迟。悟对无厌歇，离折搅余思。离折愁人心，望望澄湖阴。烟光极缈漠，层岭阻巇崟。永怀同采葛，勿往怨青衿。引领在空谷，伫想琼瑶音。
谢法曹赠别·其一
作者：郑学醇
朝代：明

嘉月戒行旅，信迈惟仲春。解缆赤亭渚，弭棹浦阳津。拳拳共饮饯，戚戚岂异人。宴会良欢乐，别路成酸辛。
谢法曹赠别·其三
作者：郑学醇
朝代：明

嘉会怅悠悠，雨雪阻行舟。进帆暗东路，返棹远南楼。衔思历嶀嵊，凝睇越西州。独有盈樽酒，谁与展绸缪。
谢法曹赠别·其二
作者：郑学醇
朝代：明

酸辛恒别离，况乃在亲爱。与子本连枝，缱绻非由外。靡靡即长途，顾望心如痗。嘉会岂无期，良时苦不再。
谢法曹赠别·其五
作者：郑学醇
朝代：明

离折愁人心，望望澄湖阴。烟光极缈漠，层岭阻巇崟。永怀同采葛，勿往怨青衿。引领在空谷，伫想琼瑶音。
谢法曹赠别·其四
作者：郑学醇
朝代：明

绸缪念昔时，中情两不疑。披襟散清帙，点翰酬新诗。搴芳竟遥夕，款洽愬杯迟。悟对无厌歇，离折搅余思。
谢黄太史
作者：郑学醇
朝代：明

东风吹绿□洲草，上林百啭新莺早。佩马朝天响玉珂，玉堂何限春风好。春风迢递遍天涯，馀吹披及野人家。门前渐觉蓬蒿长，径里还开几簇花。瓮头春酿醅初熟，手挹葛巾时自漉。作者无过白与陵，半酣歌咏欢不足。鸬鹚杓，鹦鹉杯，一生怀抱此时开。开怀不但春风好，为喜文章落上台。文章世所羡，况复词垣彦。凤阙鸾台不可亲，片言华衮相鲜新。奎光夜夜烛沧海，惟应遥忆玉堂人。
赋别得早梅
作者：郑学醇
朝代：明

相送临溪水，先春独见梅。非关风气早，似得为君开。
赋得将进酒赠孙山人
作者：郑学醇
朝代：明
体裁：古风

君不见雕陵鹊，逐物忘真向樊薄。又不见辽东鹤，振翮长鸣返寥廓。茫茫宇宙总蘧庐，眼前一杯且为乐。世情谁不羡豪华，笔劄唇舌相矜誇。五侯七贵递窃国，往往志士握腕长咨嗟。人生通塞自有时，遇合各有宜运命，苟不会垂天之翼将安施。贤如吴季子，尚不能知五月之披裘。鸱鸮吓腐鼠，徒为鹓雏羞。所以鲁仲连，宁蹈东海而死，嗟哉龙门之策何枉投。劝君以郁金之叵罗，赠君以今夕之往歌。浊醪粗饭聊自适，富贵功名何足多。
赋得将进酒赠孙山人
作者：郑学醇
朝代：明

君不见雕陵鹊，逐物忘真向樊薄。又不见辽东鹤，振翮长鸣返寥廓。茫茫宇宙总蘧庐，眼前一杯且为乐。世情谁不羡豪华，笔劄唇舌相矜誇。五侯七贵递窃国，往往志士握腕长咨嗟。人生通塞自有时，遇合各有宜运命，苟不会垂天之翼将安施。贤如吴季子，尚不能知五月之披裘。鸱鸮嚇腐鼠，徒为鹓雏羞。所以鲁仲连，宁蹈东海而死，嗟哉龙门之策何枉投。劝君以郁金之叵罗，赠君以今夕之往歌。浊醪粗饭聊自适，富贵功名何足多。
赋得楚姬二首
作者：郑学醇
朝代：明

纤腰浑欲不胜裾，花不如兮玉不如。莫倚红颜轻缓颊，君王留意在商于。章华西望即高唐，为雨为云入梦长。惟楚有才如宋玉，只将词赋事君王。
赋得楚姬二首·其一
作者：郑学醇
朝代：明

纤腰浑欲不胜裾，花不如兮玉不如。莫倚红颜轻缓颊，君王留意在商于。
赋得楚姬二首·其二
作者：郑学醇
朝代：明

章华西望即高唐，为雨为云入梦长。惟楚有才如宋玉，只将词赋事君王。
赋得行路难赠刘生二首
作者：郑学醇
朝代：明

奉君九酝之美酒，佩君万镒之琼琚。适体粹白之狐腋，枕前不夜之明珠。富贵于人各有命，求而不得将何如。太行之山骐骥伏盐车，东流之水西上鱼。大块劳生燎如此，为君长叹空踟蹰。堂坳泻水介为舟，各自东西南北流。万斛舳舻泛溟渤，长风破浪天沉浮。器量由来自不同，好恶不合恒相攻。拔剑出门何所适，前有虎狼后虺蜴。人生坎壈真可惜，青眼高歌向天碧。
赋得行路难赠刘生二首·其一
作者：郑学醇
朝代：明

奉君九酝之美酒，佩君万镒之琼琚。适体粹白之狐腋，枕前不夜之明珠。富贵于人各有命，求而不得将何如。太行之山骐骥伏盐车，东流之水西上鱼。大块劳生燎如此，为君长叹空踟蹰。
赋得行路难赠刘生二首·其二
作者：郑学醇
朝代：明

堂坳泻水介为舟，各自东西南北流。万斛舳舻泛溟渤，长风破浪天沉浮。器量由来自不同，好恶不合恒相攻。拔剑出门何所适，前有虎狼后虺蜴。人生坎壈真可惜，青眼高歌向天碧。
赋得长安月
作者：郑学醇
朝代：明

一片长安月，遥从碧海来。乍临秦塞曲，偏傍汉家台。穆穆金波涌，亭亭玉漏催。宫花不待晓，尽向镜中开。
赠游匡庐为黎瑶石
作者：郑学醇
朝代：明

匡庐地势盘吴楚，秀出天南第一峰。九叠暮云开锦幢，大江秋色浸芙蓉。飞流澒洞银河落，石室苍茫紫气封。云壑别来今几载，烦君一访旧游踪。
赠游金陵三首
作者：郑学醇
朝代：明

千年江表自繁华，风俗犹传晋谢家。君去试过邀笛步，霜天清晓落梅花。棱层宝刹倚晴空，访古曾亲礼志公。明到凭阑时骋目，贾帆千片下江东。青溪馆前江月明，桃叶渡头江水清。莫向酒垆听玉树，谁能不起客中情。
赠游金陵三首·其一
作者：郑学醇
朝代：明

千年江表自繁华，风俗犹传晋谢家。君去试过邀笛步，霜天清晓落梅花。
赠游金陵三首·其三
作者：郑学醇
朝代：明

青溪馆前江月明，桃叶渡头江水清。莫向酒垆听玉树，谁能不起客中情。
赠游金陵三首·其二
作者：郑学醇
朝代：明

棱层宝刹倚晴空，访古曾亲礼志公。明到凭阑时骋目，贾帆千片下江东。
赠潘良诏君理叔侄游南华
作者：郑学醇
朝代：明

探幽连袂访曹溪，溪在浈江江水西。龙象地深灵鹫隐，芙蓉驿古鹧鸪啼。洛中词赋诸潘盛，江左才名二谢齐。到日禅心应自悟，莫将真性认菩提。
赠费唐衢方伯
作者：郑学醇
朝代：明

东藩左辖命方新，曾是薇垣玉润人。岭管旧看龙表气，道傍犹识御时轮。虞廷岳牧咨良弼，周室旬宣赖世臣。祖命对扬如召虎，肯将勋业数麒麟。
赠隐者
作者：郑学醇
朝代：明

东林富麋鹿，下有静者庐。垂萝荫檐隙，落叶纷前除。四壁何所有，一瓢长晏如。真性匪不足，分顾自有馀。黔娄时曳踵，玄晏恒著书。何必方外嘉客一水怅盈盈，吟望寒蟾白。
辛夷花
作者：郑学醇
朝代：明

花如琼片叶如云，隔水残霞日半曛。欲采幽芳频寄远，断魂何处识湘君。
过德庆州
作者：郑学醇
朝代：明

古郡晋康名，边江百雉城。市烟笼树色，谯鼓杂波声。人与飘蓬转，舟从破浪轻。自伤迟暮意，宁有壮游情。
过阮孝子墓
作者：郑学醇
朝代：明

至孝如君世罕闻，每于青史叹遗文。松楸冷落寒山路，刺史谁今是范云。
迢迢牵牛星
作者：郑学醇
朝代：明

迢迢河汉渚，聊慄变金素。历历白榆花，团团浥清露。跂彼河东女，辛勤朝复暮。札札不成章，涕泣谁为诉。揽衣即河梁，踯躅不可度。
送人归江西二首
作者：郑学醇
朝代：明

豫章城上有高楼，云是滕王此旧游。归去凭阑翘首望，青苍一片是罗浮。当年写韵人何在，明月犹悬写韵轩。便欲同君一西去，夜寒天外醉婵娟。
送人归江西二首·其一
作者：郑学醇
朝代：明

豫章城上有高楼，云是滕王此旧游。归去凭阑翘首望，青苍一片是罗浮。
送人归江西二首·其二
作者：郑学醇
朝代：明

当年写韵人何在，明月犹悬写韵轩。便欲同君一西去，夜寒天外醉婵娟。
送人归罗浮
作者：郑学醇
朝代：明

君家住近朱明口，借问寒梅着花否。送君归去卧梅花，一曲狂歌一樽酒。
送何紫云之海南
作者：郑学醇
朝代：明

谁云琼管远，闻说似青丘。奇甸三千里，仙居十二楼。波摇南斗近，月迥夜珠浮。莫更随槎往，飘飘犯女牛。
送卢尉
作者：郑学醇
朝代：明

白首抽簪绶，青山信杖藜。去同吴市卒，归有鹿门妻。薄宦缘三釜，馀生但几畦。送君有明月，直到铁桥西。
送友人之咸阳
作者：郑学醇
朝代：明

持此清尊酒，送君征马尘。秋风辞北阙，别路在西秦。渭水花千树，峣关月一轮。试看五陵上，何似汉时春。
送子晋叔往曹溪兼寄冯大昌历
作者：郑学醇
朝代：明

秋风吹雁度浈江，客子担簦上小艭。招隐旧盟丛桂曲，藏脩今就玉莲缸。上方萝月留僧偈，石磴松涛起梵腔。千载法门原不二，尘心都在静中降。
送客
作者：郑学醇
朝代：明

漠漠蒹葭烟水清，碧空初有雁来声。村墟贳酒不成醉，何限沧江送客情。
送常明府视篆灌阳常以弥勒守谪判郁林曾与永平之役蒙赏
作者：郑学醇
朝代：明

醉离不爱鹔鹴裘，海内逢君意气投。家在巴西劳梦寐，人从江左见风流。看花此日潘怀县，骑竹何年郭细侯。明到漓江相忆否，女华凉月对清秋。莫向清时叹滞淫，专城今日主恩深。弦多蜀国新传曲，箧有平蛮旧赐金。入洛久知吴士赋，吊湘犹识楚臣心。扁舟不载西瓯石，留伴棠花二月阴。
送常明府视篆灌阳常以弥勒守谪判郁林曾与永平之役蒙赏·其一
作者：郑学醇
朝代：明

醉离不爱鹔鹴裘，海内逢君意气投。家在巴西劳梦寐，人从江左见风流。看花此日潘怀县，骑竹何年郭细侯。明到漓江相忆否，女华凉月对清秋。
送常明府视篆灌阳常以弥勒守谪判郁林曾与永平之役蒙赏·其二
作者：郑学醇
朝代：明

莫向清时叹滞淫，专城今日主恩深。弦多蜀国新传曲，箧有平蛮旧赐金。入洛久知吴士赋，吊湘犹识楚臣心。扁舟不载西瓯石，留伴棠花二月阴。
送梁先孔之韶州
作者：郑学醇
朝代：明

君不见五羖大夫未遇时，其妻与之吹扊扅。一朝相秦拓土宇，勋名奕奕至今垂。又不见张仪楚相疑其窃，辛苦还家空视舌。连横计就竟强秦，六国之王皆破灭。功名富贵彼二子，通塞有时尚如此。古今贤达非一人，谁能早自纡朱紫。公孙季亦汉名臣，微时牧豕东海滨。六十始就郡国辟，终能拜相封平津。大器由来多晚成，班班青史垂鸿名。丈夫意气塞宇宙，何须役役趋浮荣。君今有才年少壮，握瑾怀瑜偏肮脏。功名富贵等浮云，大业千秋惟所望。公车未许通金马，高适渔樵孟诸野。赋就谁为狗监知，三千牍在时堪写。担簦此日过韶阳，高歌对酒声琳琅。遂成台接庚关道，北望彤云万里长。
送甘竹黄玉崙太史
作者：郑学醇
朝代：明

祥光一夜起奎躔，玉署人今向北燕。行色五羊城外动，仙班双凤阙中联。看花禁籞香风转，视草銮坡瑞日悬。知际圣明多献纳，肯誇词赋奏甘泉。
送胡北部辽使还朝兼寄崔工部唐国子
作者：郑学醇
朝代：明

使君衔命辽阳日，万里家山拥传过。玄菟郡中驰驷牡，白鹅潭畔赋骊歌。彤云晓仗瞻丹扆，紫陌秋声散玉珂。关下若逢鸳鹭侣，子公消息近如何。
送龚别驾
作者：郑学醇
朝代：明

曙催行色满江干，青苧亭边且尽欢。我自未图鹏翼转，君今谁不凤毛看。梧山晓度千峰雨，章水遥凭一棹寒。佩有吕虔刀可赠，未须重叹路行难。
适周问礼图
作者：郑学醇
朝代：明

峭壁苍崖林朴樕，茅屋土阶最幽独。兀然一老坐其中，左图右书撑满屋。鲁国之儒惟一人，章甫峨峨鸣佩玉。造庐就榻事咨询，容貌恂恂言不足。明堂清庙与郊禋，奥义微文耳相属。乃知圣学无常师，赠言何必劳谆复。自兹返鲁道弥尊，弟子三千皆乐育。当时弟子从者谁，云姓南宫字敬叔。
途次逢友人
作者：郑学醇
朝代：明

脩竹檀栾候馆东，别来相见又秋风。囊钱莫更频沽酒，我是愁中君客中。
邺都引
作者：郑学醇
朝代：明

汉季青青千里草，汉家宫阙平如扫。老瞒攘臂逞豪雄，邺都壮丽誇丰镐。辉煌九锡嘉殊勋，嵯峨铜雀高层云。华歆走破宫中柱，墓题犹表汉将军。长驱气焰吞吴越，赋诗横槊酣江月。舳舻一炬尽成灰，盖世雄心翻咋舌。爱子临终付与人，分香卖履何悲辛。西陵日暮漳河水，千秋漠漠空黄尘。
郭弘农游仙
作者：郑学醇
朝代：明

二气育群生，物化固常在。而我滞形骸，块然处覆载。侧闻三神山，乃在环海外。中有上仙人，冥理窥玄会。鸾鹤为我骖，云霞为我旆。左挹浮邱公，右挟洪厓辈。逍遥游八纮，荡荡无拘碍。我欲往从之，頫首观时代。
采桑石在容县相传采桑女所化
作者：郑学醇
朝代：明

不缘南陌怨归人，何事云根托幻身。春色似怜鬟鬓改，年年花绕石傍新。
采莲曲
作者：郑学醇
朝代：明

岸中杨柳隰中莎，轻舟荡桨艳吴娥。纤纤翠带垂轻罗，繁花着人颜微酡。齐声一唱绿水歌，惊起鸳鸯冲素波，极浦风烟愁奈何。
重庭院叠石
作者：郑学醇
朝代：明

一竿重上钓矶头，矶漈宜人是白鸥。江海自通天地老，烟波长送古今愁。凭凌巨浪贾船晚，萧瑟高原野笛秋。采得瑶华谁可寄，美人犹自隔沧洲。
重有感
作者：郑学醇
朝代：明

玉洞桃花千树春，回看风物总成尘。凭君莫恨人难遇，何限人间不遇人。
重泛彭蠡湖回望匡庐诸峰
作者：郑学醇
朝代：明

昔度匡庐去，千崖霜叶稀。今来彭蠡上，万顷雪涛飞。江山长是旧，物候自应非。白鸥浑不管，来往钓鱼矶。
重游周金樵亲家园亭
作者：郑学醇
朝代：明

人似周颙事隐沦，地偏原自远风尘。樽开云物千峰迥，坐倚楼台万象新。曲径尚馀萝窈窕，断霓时挂壁嶙峋。当杯不觉枉歌起，百遍相过乐总真。
重游无量寺馆五首
作者：郑学醇
朝代：明

径曲禅扉掩，蝉鸣谷树幽。石床堪信宿，竹院喜曾游。剥转猿频报，经翻叶落稠。随缘忘去住，况为晚山留。梵宇依山郭，秋閒更一登。菩提千劫树，贝叶几传灯。流水涵真性，浓阴快曲肱。自藏衣钵后，七祖是何僧。到此心常慊，迟留日又曛。青山不改色，白社自离群。野竹题诗遍，山泉瀹茗分。下方阛阓近，歌管静来闻。方丈临丹壑，依然户牖开。感时花屡换，乘兴客还来。待臈梅将蕊，凌霜菊未摧。胜游全不减，灵境异天台。岐海浮孤屿，香台散瞑烟。祇寻居士隐，重到法王前。白马驮经日，黄龙出狩年。从来怀古意，登览一茫然。
重游无量寺馆五首·其一
作者：郑学醇
朝代：明

径曲禅扉掩，蝉鸣谷树幽。石床堪信宿，竹院喜曾游。剥转猿频报，经翻叶落稠。随缘忘去住，况为晚山留。
重游无量寺馆五首·其三
作者：郑学醇
朝代：明

到此心常慊，迟留日又曛。青山不改色，白社自离群。野竹题诗遍，山泉瀹茗分。下方阛阓近，歌管静来闻。
重游无量寺馆五首·其二
作者：郑学醇
朝代：明

梵宇依山郭，秋閒更一登。菩提千劫树，贝叶几传灯。流水涵真性，浓阴快曲肱。自藏衣钵后，七祖是何僧。
重游无量寺馆五首·其五
作者：郑学醇
朝代：明

岐海浮孤屿，香台散瞑烟。祇寻居士隐，重到法王前。白马驮经日，黄龙出狩年。从来怀古意，登览一茫然。
重游无量寺馆五首·其四
作者：郑学醇
朝代：明

方丈临丹壑，依然户牖开。感时花屡换，乘兴客还来。待臈梅将蕊，凌霜菊未摧。胜游全不减，灵境异天台。
重访冰井寺
作者：郑学醇
朝代：明

寺忆曾游日，悠悠二十年。振衣新物候，举目旧山川。绝胜开金刹，高风仰昔贤。杖藜成独往，今古意茫然。
金城寺
作者：郑学醇
朝代：明

五月南风熟桄榔，六时僧自礼空王。山门阒寂游人少，留得蝉声满夕阳。
金陵寓目
作者：郑学醇
朝代：明

岷峨西涌大江流，江北江南无限秋。宫阙万重佳丽地，五云长自护神州。
铁柱殿
作者：郑学醇
朝代：明

铁柱空劳造昔年，巍峨宫阙削寒烟。异香散尽秋风冷，辜负深藏廿四仙。宝殿添开耀日光，坚牢应自卜无疆。金人十二今销灭，铁柱还闻铸汉王。
铁柱殿·其一
作者：郑学醇
朝代：明

铁柱空劳造昔年，巍峨宫阙削寒烟。异香散尽秋风冷，辜负深藏廿四仙。
铁柱殿·其二
作者：郑学醇
朝代：明

宝殿添开耀日光，坚牢应自卜无疆。金人十二今销灭，铁柱还闻铸汉王。
铜雀台
作者：郑学醇
朝代：明

高台春欲尽，凤吹隔花迷。漳水流无尽，西陵日易低。穗帷不可见，歌舞半含啼。惟有东风在，年年莫自萋。
铜雀台
作者：郑学醇
朝代：明
体裁：古风

高台春欲尽，凤吹隔花迷。漳水流无尽，西陵日易低。繐帷不可见，歌舞半含啼。惟有东风在，年年莫自萋。
锦涯歌赠蘧甫
作者：郑学醇
朝代：明

我生二十耽胜奇，袖中挟策干明时。如歌几醉燕市筑，坐中有客誇峨嵋。峨嵋之山峙西蜀，金躔玉垒相连属。下有名川是锦江，汪洋一派秋波绿。茫然倒浸天冥冥，濯锦分明五色荧。长卿子云皆蜀产，文章似是钟其灵。我闻斯言耸眉目，便欲乘风骑鸑鷟。夜归罗浮卧梅花，梦魂时绕峨嵋麓。神宰知我心未降，就中流出铺锦江。锦江碧枕南溟岛，崩腾澒洞涛铮鏦。吐吞日月飞舢橹，天吴骧首虬龙舞。到此谁知是大观，两涯不辨何须数。南海衣冠不乏贤，如君词藻尤天然。抽毫足写凌云赋，受简何惭校猎篇。文章自昔传今古，肯以功名论虎鼠。十载相逢鬓各丝，世上浮荣何处所。若前为我寿，我起为若歌。掀髯大醉仰天啸，斗宿灿烂空明河。
长信宫
作者：郑学醇
朝代：明

对使与当熊，勇怯何如此。欲饮向苍天，衔恩终一死。
长干行
作者：郑学醇
朝代：明

同是长干人，相逢语姻娅。何用比欢情，芙蓉吐清夜。
门有万里客
作者：郑学醇
朝代：明

门有万里客，颜面多风尘。揽衣不及带，问客何方人。客云二十载，京洛曾相亲。邂逅同逆旅，广陌比椎轮。名利苦奔踬，涉迹东西秦。游吴复适越，今始及堂陈。坐客相慰劳，斗酒展慇勤。送客就长道，后会知何因。
闻笛
作者：郑学醇
朝代：明

江天闻远笛，断续总因风。楼静人初倚，帘开月正中。曲方迷出塞，响忽散遥空。不待山阳感，长吟及夜终。
阮步兵咏怀
作者：郑学醇
朝代：明

人生处域内，飘忽如云浮。去日不可复，来日不可留。万事无终极，为谋苦不周。汤火热中肠，何不日优悠。庄生贵齐物，孔圣云不忧。所以贤达人，委运将何求。陋彼千驷公，涕泣牛山丘。
陂塘泛舟
作者：郑学醇
朝代：明

海潮五月初盛壮，映地涵天何荡漾。轻舟傍午泛陂塘，菰蒲猎猎鱼吹浪。黑云触热片时作，白面石尤雷电恶。翡翠蜻蜓历乱飞，钓艇罟船遵渚泊。篷底时惊霹雳光，崩腾似泻银河落。须臾雨霁风渐息，荷叶菱花静如拭。匏樽相属兴陶然，渺渺水天同一色。夕阳倒景浸南山，荻岸松门杳霭间。夜深喜见明月上，清景好人不忍还。阴阳阖辟有如此，昼夜死生同一理。安得潜窥造化枢，长与天地相终始。
陆平原羁宦
作者：郑学醇
朝代：明

悠悠川上云，矫矫云中翼。如彼游宦子，摇摇心靡极。昔我辞故乡，千里凭华轼。今来滞洛都，素衣化缁色。通籍厕宫僚，回翔金殿侧。世网重相婴，感念成悽恻。牵怀谷水阳，缠绵胸与臆。思鸟有悲音，归飞犹未得。
陈思王赠友
作者：郑学醇
朝代：明

五臣熙帝载，多士为周祯。古昔圣哲后，束帛礼贤英。家皇匡世难，秉钺事徂征。中原盛麟凤，济济以云蒸。眷我二三子，辞义溢丹诚。析圭緤长组，接景登承明。投分谐金石，千载扬休声。虞周媲盛美，小儒安足称。
陪陆太府仲鹤游水月岩同邓州守常州判
作者：郑学醇
朝代：明

百叠青山一水回，使君乘暇访蓬莱。双轓斜映丹砂出，千骑遥从碧涧来。佳气迥连勾漏洞，霞标时起会灵台。悬知不少天台兴，受简空惭作赋才。
陶徵君田居
作者：郑学醇
朝代：明

守拙便幽居，图典不去手。春风入吾庐，柳花满窗牖。感兹好鸟鸣，缅怀素心友。桑麻既芃芃，良苗亦盈亩。所忧岂为贫，但愿岁其有。鼎鼎百年流，忽焉以皓首。啸傲得此生，情来一杯酒。
隋书十首 其一 炀帝
作者：郑学醇
朝代：明

百万旌旗再度辽，殿前中夜集双雕。只今龙舸轻游路，蔓草寒烟锁断桥。
隋书十首 其七 薛道衡
作者：郑学醇
朝代：明

逶迤避地出江陵，列戟朱门衅已乘。何用先朝频颂美，腹心曾不似张衡。
隋书十首 其三 长孙晟
作者：郑学醇
朝代：明

穷秋杀气正潇潇，突厥牙前落二雕。走马电飞弓霹雳，将军那数霍嫖姚。
隋书十首 其九 史万岁
作者：郑学醇
朝代：明

蜀将当年服远夷，至今犹自詟天威。亡夫决胜凭骁勇，却向南中仆旧碑。
隋书十首 其二 萧后
作者：郑学醇
朝代：明

轻盈不耐是杨花，漂泊芜城不见家。有恨早知同蔡琰，不如青冢落胡沙。
隋书十首 其五 杜正藏
作者：郑学醇
朝代：明

林邑迢遥进雪鹦，相君空自负才名。挥毫赋就重惊座，不向荆南羡祢衡。
隋书十首 其八 柳䛒
作者：郑学醇
朝代：明

麟阁曾闻尽世臣，柳䛒恩宠更无伦。内庭夜宴虚明月，不见词人见偶人。
隋书十首 其六 高频
作者：郑学醇
朝代：明

平陈仆射最元功，回首勤劳总属空。不为晋王留贵嫔，也应含恨报高公。
隋书十首 其十 裴矩
作者：郑学醇
朝代：明

欲将强盛远誇胡，罗绮金珠列国都。百戏未终兵甲起，不须重进外边图。
隋书十首 其四 李德林
作者：郑学醇
朝代：明

曾是齐廷视草臣，十年天上掌丝纶。堪嗟出刺湖州日，还作杨家佐命人。
隋书十首·炀帝
作者：郑学醇
朝代：明

百万旌旗再度辽，殿前中夜集双雕。只今龙舸轻游路，蔓草寒烟锁断桥。轻盈不耐是杨花，漂泊芜城不见家。有恨早知同蔡琰，不如青冢落胡沙。穷秋杀气正潇潇，突厥牙前落二雕。走马电飞弓霹雳，将军那数霍嫖姚。曾是齐廷视草臣，十年天上掌丝纶。堪嗟出刺湖州日，还作杨家佐命人。林邑迢遥进雪鹦，相君空自负才名。挥毫赋就重惊座，不向荆南羡祢衡。平陈仆射最元功，回首勤劳总属空。不为晋王留贵嫔，也应含恨报高公。逶迤避地出江陵，列戟朱门衅已乘。何用先朝频颂美，腹心曾不似张衡。麟阁曾闻尽世臣，柳䛒恩宠更无伦。内庭夜宴虚明月，不见词人见偶人。蜀将当年服远夷，至今犹自詟天威。亡夫决胜凭骁勇，却向南中仆旧碑。欲将强盛远誇胡，罗绮金珠列国都。百戏未终兵甲起，不须重进外边图。
集杜五首 其一 陈沧溟郡斋夜宴归卧竹楼值雨
作者：郑学醇
朝代：明

当代论才子，明公独妙年。相随万里日，把酒意茫然。水静楼阴直，江鸣夜雨悬。平生飞动意，无计斸龙泉。
集杜五首 其三 重游寺阁醉望
作者：郑学醇
朝代：明

水阔苍梧野，秋风已飒然。浮云连海岱，楼阁倚山巅。把酒从衣湿，频游任履穿。乾坤万里眼，恣意向江天。
集杜五首 其二 登大雄寺后阁
作者：郑学醇
朝代：明

古寺僧牢落，登临意惘然。江流天地外，晚景卧钟边。宫阙通群帝，虚空不离禅。上方重阁晚，自有一山川。
集杜五首 其五 将发梧州
作者：郑学醇
朝代：明

行色秋将晚，青山空复情。吏人桥外少，舟楫浪前轻。落雁浮寒渚，邮签报水程。往还二十载，深觉负平生。
集杜五首 其四 竹楼晓起
作者：郑学醇
朝代：明

床上书连屋，篱边水向城。秋窗犹曙色，虚阁自松声。起晚堪从事，幽居不用名。远山回白首，长啸一含情。
集杜五首·陈沧溟郡斋夜宴归卧竹楼值雨
作者：郑学醇
朝代：明

当代论才子，明公独妙年。相随万里日，把酒意茫然。水静楼阴直，江鸣夜雨悬。平生飞动意，无计斸龙泉。古寺僧牢落，登临意惘然。江流天地外，晚景卧钟边。宫阙通群帝，虚空不离禅。上方重阁晚，自有一山川。水阔苍梧野，秋风已飒然。浮云连海岱，楼阁倚山巅。把酒从衣湿，频游任履穿。乾坤万里眼，恣意向江天。床上书连屋，篱边水向城。秋窗犹曙色，虚阁自松声。起晚堪从事，幽居不用名。远山回白首，长啸一含情。行色秋将晚，青山空复情。吏人桥外少，舟楫浪前轻。落雁浮寒渚，邮签报水程。往还二十载，深觉负平生。
雨夜
作者：郑学醇
朝代：明

菡萏双枝映水明，素香恬淡不胜情。自怜一段看花兴，入夜忽闻风雨声。
雨憩罗衣寺
作者：郑学醇
朝代：明

山头不断墨云飞，山下行人雨湿衣。沾洒似随孤鹫至，空濛应护法龙归。香飘野色看无尽，响答疏林听未稀。坐觉尘冥今一洗，顿令心亦长禅机。
雪夜度杨子江
作者：郑学醇
朝代：明

扁舟暮发彭郎渚，莽莽寒云暗平楚。乍见瑶花委地遥，渐看玉屑漫空举。瑶花玉屑愈缤纷，夜色寒光缥缈分。低回烛影看逾态，飒沓涛声听不闻。天柱崔嵬冻欲裂，鼍鼓龙笙奏银阙。朱明洞口散梅花，阿母池头漾秋月。谁家楼阁凤凰栖，六代烟花远近迷。清樽访客山阴棹，秃节孤臣海上羝。冥冥漠漠春无极，万顷茫然随所适。何当拍手挟飞仙，躐蹋横江吹铁笛。
雪浪阁
作者：郑学醇
朝代：明

杰阁岧峣瞰碧流，江山佳胜昔年游。灵幡静拂青螺岫，绛阙遥临白鹭洲。九泽云閒仙鹤曙，重潭天醮老龙秋。青苍景物依然在，山月松风事事幽。
青青河畔草
作者：郑学醇
朝代：明

泛泛东流水，筛筛水中鱮。煦煦青阳晖，婉婉怀春女。灿灿盛容华，依依弦上语。昔为比目鱼，今为孤栖侣。玉貌易摧残，茕然伤独处。
青青陵上柏
作者：郑学醇
朝代：明

亹亹玄象运，羲御东西驰。年命若飙忽，斗酒无常期。往日不可再，来日安可知。蟋蟀赋岁暮，为乐毋乃迟。宛洛美游戏，宫阙何巍巍。轩车日击毂，冠盖相追随。田窦互倾轧，宾客以盛衰。君但骋逸足，揽策随所之。
题张仙像
作者：郑学醇
朝代：明

我闻仙人张三丰，脩真时在紫霄峰。存虚御气凌太空，往来海上蓬莱宫。忆昔文皇乘六龙，缄书遣使访灵踪。崦嵫西距嵎峓东，徘徊天路烟濛濛。琼宫绛阙十二重，仙惟可望不可逢。谁人貌此真仙容，美髯如戟颜如童。潇潇桂树荣秋风，披图彷佛云霄中。仙乎仙乎如可从，吾将选胜巢云松。
题画
作者：郑学醇
朝代：明

市朝亦称隐，未若桃花林。云霞掩丹壑，风泉鸣夜琴。我欲往从之，道路阻且深。对此发遐想，窅然尘外心。
颜特进侍宴
作者：郑学醇
朝代：明

璧月驰东陆，瑶光丽北躔。皇心美阳泽，游豫及兹年。祥飙被寰宇，万象欣且鲜。鸣葭历春渚，翠盖骛长川。芳林披夕霭，华构列嘉筵。龙幄瞻淮甸，翚檐俯岱烟。渥恩垂湛露，睿藻洒瑶篇。簪组纷时哲，趋跄俨列仙。礼成百福洽，乐奏八风宣。灵囿赓周雅，钧台续夏编。敷言美王度，荡荡戴尧天。
饶阳杂诗十首 其一 宿漳溪人家
作者：郑学醇
朝代：明

绲藤编箬结幽栖，屋后高林屋下溪。永夜客心何处折，潇潇山雨壁鼯啼。
饶阳杂诗十首 其七 黄竹坪
作者：郑学醇
朝代：明

黄竹坪前日向低，茂林归鸟各争栖。峰峦不尽秋云色，家在罗浮四百西。
饶阳杂诗十首 其三 滥潭
作者：郑学醇
朝代：明

断蓬衰草匝江皋，点点鸬鹚下小舠。入夜冱寒人语少，满滩烟水月轮高。
饶阳杂诗十首 其九 东衢逆旅
作者：郑学醇
朝代：明

疋马西来腊月馀，扬鞭崎岭又通衢。丹枫夹道行人度，只少梅花似大庾。
饶阳杂诗十首 其二 杨梅峒嘉靖间张酋山结寨于此
作者：郑学醇
朝代：明

沿洄深涧尽磁窑，云碓声中马去遥。寂寞旧时豺虎窟，隔林初见一人樵。
饶阳杂诗十首 其五 程江驿
作者：郑学醇
朝代：明

江城孤月两重圆，襟枕频移只在船。谁遣梅花中夜落，数声横笛小楼前。
饶阳杂诗十首 其八 龙川怀古
作者：郑学醇
朝代：明

当时秦鹿走中原，犹有东南一尉存。今日霸图何处是，冷烟荒草旧城垣。
饶阳杂诗十首 其六 高坡道中
作者：郑学醇
朝代：明

至后寒山纷落木，夕阳茅屋几炊烟。天涯容易愁孤客，莫更西风送断猿。
饶阳杂诗十首 其十 晓发清溪
作者：郑学醇
朝代：明

雨色连江曙未分，萧萧蓬底客先闻。归裴不羡虞卿璧，留得桐丝伴水云。
饶阳杂诗十首 其四 三河
作者：郑学醇
朝代：明

岐水分流浅更寒，市廛鳞次贩艘团。黄旗闪闪横江出，闻说征钱是宰官。
饶阳杂诗十首·宿漳溪人家
作者：郑学醇
朝代：明

绲藤编箬结幽栖，屋后高林屋下溪。永夜客心何处折，潇潇山雨壁鼯啼。沿洄深涧尽磁窑，云碓声中马去遥。寂寞旧时豺虎窟，隔林初见一人樵。断蓬衰草匝江皋，点点鸬鹚下小舠。入夜冱寒人语少，满滩烟水月轮高。岐水分流浅更寒，市廛鳞次贩艘团。黄旗闪闪横江出，闻说征钱是宰官。江城孤月两重圆，襟枕频移只在船。谁遣梅花中夜落，数声横笛小楼前。至后寒山纷落木，夕阳茅屋几炊烟。天涯容易愁孤客，莫更西风送断猿。黄竹坪前日向低，茂林归鸟各争栖。峰峦不尽秋云色，家在罗浮四百西。当时秦鹿走中原，犹有东南一尉存。今日霸图何处是，冷烟荒草旧城垣。疋马西来腊月馀，扬鞭崎岭又通衢。丹枫夹道行人度，只少梅花似大庾。雨色连江曙未分，萧萧蓬底客先闻。归裴不羡虞卿璧，留得桐丝伴水云。
馆中藤床
作者：郑学醇
朝代：明

信宿三城日，栖迟得此床。解衣风雨至，高枕梦魂凉。壁湿灯还蝉，棂疏漏渐往。古今真逆旅，僵颐意何长。
驱车上东门
作者：郑学醇
朝代：明

屏居意不怿，载酒登北邙。但见丘与坟，磊磊被山岗。四野生悲风，白日黯无光。牛羊上隧道，斧斤戕白杨。人生若流电，此路终茫茫。谁能緤圭组，意气在重壤。妖艳伐真性，服食摧肝肠。不如脩嫭人，千载流芬芳。
高凉杂诗八首 其一 蚬岗道中
作者：郑学醇
朝代：明

旷野犹残烧，长途草半青。柳条初动色，黄鸟乍堪听。涧水通鱼扈，人烟傍鹄亭。凭高时一望，渺渺尽南溟。
高凉杂诗八首 其七 水东驿
作者：郑学醇
朝代：明

百里间关尽，平林见几家。雨添鸡距笋，风落杜鹃花。仄径樊新圃，分畦种旧瓜。村墟投宿处，野曲自咿哑。
高凉杂诗八首 其三 将至莲塘驿雷雨
作者：郑学醇
朝代：明

迅雷鸣汉外，烨电出云间。二气无停晷，玄机若转环。惊乌栖不定，牧竖疾驱还。古驿堪投宿，遥看隔几山。
高凉杂诗八首 其二 开平县晓发
作者：郑学醇
朝代：明

雨气晓氤氲，苍茫路不分。数鸡催促漏，百雉暗层云。揽策增寒色，褰衣损夕薰。途歌兼野哭，愁绪不堪闻。
高凉杂诗八首 其五 吴城对月
作者：郑学醇
朝代：明

春月令宵满，孤城海角悬。扬辉粉堞外，流影竹窗前。易得还家梦，难忘涉世缘。北鸿归欲尽，尺素若为传。
高凉杂诗八首 其八 盐场
作者：郑学醇
朝代：明

煮海供醝策，民生何大劳。卤防春水至，突掩雪花高。海贾掺盈缩，官衙急布刀。仍闻中使出，鸡犬亦萧骚。
高凉杂诗八首 其六 望海楼
作者：郑学醇
朝代：明

高阁凭虚望，长风送魄潮。惊涛吞日月，孤屿薄烟霄。使节临珠浦，楼船出汉标。岛夷重九译，来享圣明朝。
高凉杂诗八首 其四 麻桥遇雨
作者：郑学醇
朝代：明

远道逢新雨，云阴送晚雷。水田春事急，野渡暮潮回。丛竹藏鸡犬，茅檐间柳梅。前期犹未定，客思正悠哉。
高凉杂诗八首·蚬岗道中
作者：郑学醇
朝代：明

旷野犹残烧，长途草半青。柳条初动色，黄鸟乍堪听。涧水通鱼扈，人烟傍鹄亭。凭高时一望，渺渺尽南溟。雨气晓氤氲，苍茫路不分。数鸡催促漏，百雉暗层云。揽策增寒色，褰衣损夕薰。途歌兼野哭，愁绪不堪闻。迅雷鸣汉外，烨电出云间。二气无停晷，玄机若转环。惊乌栖不定，牧竖疾驱还。古驿堪投宿，遥看隔几山。远道逢新雨，云阴送晚雷。水田春事急，野渡暮潮回。丛竹藏鸡犬，茅檐间柳梅。前期犹未定，客思正悠哉。春月令宵满，孤城海角悬。扬辉粉堞外，流影竹窗前。易得还家梦，难忘涉世缘。北鸿归欲尽，尺素若为传。高阁凭虚望，长风送魄潮。惊涛吞日月，孤屿薄烟霄。使节临珠浦，楼船出汉标。岛夷重九译，来享圣明朝。百里间关尽，平林见几家。雨添鸡距笋，风落杜鹃花。仄径樊新圃，分畦种旧瓜。村墟投宿处，野曲自咿哑。煮海供醝策，民生何大劳。卤防春水至，突掩雪花高。海贾掺盈缩，官衙急布刀。仍闻中使出，鸡犬亦萧骚。
高凉杂诗十首 其一 珠江晚发
作者：郑学醇
朝代：明

布帆江上挂晴霞，谁遣东风换物华。回忆故园今夜月，曲栏开到几枝花。
高凉杂诗十首 其七 阳江道中望海上诸山
作者：郑学醇
朝代：明

立马遥看澹复浓，青天半插玉芙蓉。来时烟雨归晴暖，尽出东南几百峰。
高凉杂诗十首 其三 卢三邀酌酒楼
作者：郑学醇
朝代：明

椰叶蒙茸覆酒床，清歌一曲压君觞。醉中欲忌身为客，梦里那知又故乡。
高凉杂诗十首 其九 热池
作者：郑学醇
朝代：明

岗峦百匝一池开，气焰薰蒸湿草莱。却忆骊山山下路，春深曾赐锦铺来。
高凉杂诗十首 其二 吴川馆中
作者：郑学醇
朝代：明

海涛声沸梦魂知，欹枕听鸡晓漏迟。寒雨半襟风不定，短墙低压小桃枝。
高凉杂诗十首 其五 采葛妇
作者：郑学醇
朝代：明

春深谷口共腰镰，芒刺时忍玉手纤。谁信吴王宫宴罢，梦回犹惜夜厌厌。
高凉杂诗十首 其八 过莲池
作者：郑学醇
朝代：明

日暖平原烟草低，閒花开满短亭西。芳菲总属东风管，一路繁香送马蹄。
高凉杂诗十首 其六 雨次大墟
作者：郑学醇
朝代：明

空濛烟雨湿行囊，却算前期驿路长。欲向旗亭呼一醉，鹧鸪声易断人肠。
高凉杂诗十首 其十 过院村
作者：郑学醇
朝代：明

晴沙皛皛带荒村，水满町畦蝶满园。似是庞公此真隐，竹松深处有柴门。
高凉杂诗十首 其四 卖花墟
作者：郑学醇
朝代：明

路傍秾艳一枝新，送尽东风去马尘。半似胡姬年十五，垆头沽酒与游人。
高凉杂诗十首·珠江晚发
作者：郑学醇
朝代：明

布帆江上挂晴霞，谁遣东风换物华。回忆故园今夜月，曲栏开到几枝花。海涛声沸梦魂知，欹枕听鸡晓漏迟。寒雨半襟风不定，短墙低压小桃枝。椰叶蒙茸覆酒床，清歌一曲压君觞。醉中欲忌身为客，梦里那知又故乡。路傍秾艳一枝新，送尽东风去马尘。半似胡姬年十五，垆头沽酒与游人。春深谷口共腰镰，芒刺时忍玉手纤。谁信吴王宫宴罢，梦回犹惜夜厌厌。空濛烟雨湿行囊，却算前期驿路长。欲向旗亭呼一醉，鹧鸪声易断人肠。立马遥看澹复浓，青天半插玉芙蓉。来时烟雨归晴暖，尽出东南几百峰。日暖平原烟草低，閒花开满短亭西。芳菲总属东风管，一路繁香送马蹄。岗峦百匝一池开，气焰薰蒸湿草莱。却忆骊山山下路，春深曾赐锦铺来。晴沙皛皛带荒村，水满町畦蝶满园。似是庞公此真隐，竹松深处有柴门。
高善秋泊
作者：郑学醇
朝代：明
体裁：五言律诗

暮色生红树，天风起白芦。钱塘西入闽，银汉北悬吴。月瘦霜华重，松高鹤梦孤。不知今夜酒，能到五更无。
魏文帝游宴
作者：郑学醇
朝代：明

双阙峙清漳，飞阁临崇阿。区宇荡柔风，万汇宣天和。菁葱荫崖条，芬芳敷泽荷。圆魄丽中天，清辉扬素波。宾贤侍宴游，剑佩声相摩。高谊薄云霄，剧论悬江河。眇矣梧凤音，兴言自成歌。嘉会岂重得，不乐当如何。
鲍参军戎行
作者：郑学醇
朝代：明

烽火起边亭，赤书飞汉京。良家微六郡，选骑出幽并。穷秋塞草绝，杀气正凭陵。令严畏失道，刁斗昼夜惊。风云布奇阵，追逐纵游兵。一战谷蠡馘，再战骨都平。三战单于获，长驱幕北庭。洗兵临瀚海，登封侈汉铭。请缨酬素志，爵赏讵为荣。但令麟阁上，千载垂雄名。
黍珠春永篇为博罗张太宜人
作者：郑学醇
朝代：明

君不见魏元君，玉笈亲承大洞文。冥心至道纬真气，一朝总辔腾秋旻。又不见麻姑仙，金眸乌爪神翛然。擘麟行酒坐欢笑，蓬莱水浅三千年。仙家灵异皆如此，不独鲍姑与何姊。鲍姑大药黍为珠，何仙炼就芙蓉蕊。珠黍庵连云母溪，石楼突兀铁桥西。乃知罗浮是仙宅，群真往往凌丹梯。张家夫人谢家女，朱颜皓发列仙侣。姓字先标玉札中，会须帝阙遥翀举。嶍峨仙令似刘文，佳儿早拜中书君。中郭列职成均彦，鸳鸾接武咸超群。中书秩进尚书郎，黄麻紫诰重辉□。北堂大耋初逢日，御命过家进寿觞。寿筵开向鲍仙圃，麻姑行酒职娟舞。玉案纷擎枣似瓜，雕盘复进苍麟脯。福祉骈膺日日新，张夫人亦魏夫人。扬休百拜频嵩祝，愿戴皇图亿万春。
龙潭
作者：郑学醇
朝代：明

今夕他乡月，遥看正上弦。金波殷地涌，玉镜待时圆。水宿频推枕，长歌独扣舷。微微风露下，秋意已泠然。
龙潭夜泛
作者：郑学醇
朝代：明

太虚不著片云飞，海色溶溶漾月辉。露裛芦花珠欲滴，两涯清影送船归。
龙舟曲
作者：郑学醇
朝代：明

仙城一带临江阁，绮窗绣户垂珠箔。侠客招邀恣冶游，偏提白堕青丝络。四时佳兴重端阳，风恬昼永蒲酒香。龙舟百丈争奇捷，伐鼓鸣金赤帜扬。锦标夺取微茫浦，棹歌奋臂力如虎。波涛喷薄玉花飞，天吴骧首鼋鼍舞。倾城士女竞繁华，兰桡桂楫江之涯。徵歌不觉行云驻，缓舞那知白日斜。日斜犹自不还家，青牛侧偪走香车。城南城北香尘合，买尽刘王垄上花。
石涧龙首庵
作者：郑宗学
朝代：明
体裁：五言律诗

为探薜萝趣，一上芙蓉台。亭敞岩云入，筵移山雨来。莲花青绕案，竹叶绿浮杯。恋赏观无已，离歌曲谩催。
伏波祠怀古
作者：郑定
朝代：明
体裁：七言律诗

荒祠衰草已凄然，犹有邦人话往年。铜鼓苔生秋雨后，宫墙花落夕阳边。竹书早著平蛮策，沙井空馀饮马泉。词客经过休感慨，云台麟阁总寒烟。
六如亭怀古
作者：郑定
朝代：明
体裁：七言律诗

香魂艳骨瘗崇阿，瘴雨蛮烟奈尔何。苔上旧碑行客吊，萝深荒径野僧过。山花寂寂留妆靥，堤柳青青想翠蛾。落日平湖风乍起，余情并入采菱歌。
南风谣
作者：郑定
朝代：明
体裁：古风

南风吹河河水满，百丈牵舟牛力挽。逆流巨浪如登天，牛罢轭重舟不前。作书投河讼风伯，多助南商疏北客。北客家居南海堧，来时南风吹北船。武夷清冷过九曲，匡庐叠嶂闻清猿。片帆摇摇出京口，夜倚淮云瞻北斗。南风五月经吕梁，两岸青山如马走。今年作客还南游，南风正尔当船头。风神与我若相识，十日五日成淹留。南风何多北风少，南北人生如过鸟。早晚回船望北归，直候南风吹到晓。
渭上观猎
作者：郑定
朝代：明
体裁：五言律诗

草折渭门霜，萧萧猎气黄。飞弓秋万里，纵马日千场。雕雾藏沙迥，鹰风入树长。将军骄意气，射杀白河狼。